Gagal SPM Tak Bermaksud Gagal Selama-lamanya

Setiap kali keputusan SPM diumumkan, maka di dada-dada akhbar banyak menceritakan kisah-kisah gembira dan kejayaan.

Aku dulu mempunyai impian tinggi untuk melanjutkan pelajaran ke universiti. Subjek paling aku lemah adalah matematik. Untuk SPM aku banyak tertumpu pada subjek matematik.

Bagi aku, tak dapat keputusan bagus tak apa, yang penting jangan ada subjek yang gagal. Pulun punya pulun.

Pada hari keputusan diumumkan, aku hanya berdoa supaya jangan ada subjek yang gagal(F). Harapan aku tidak tinggi untuk mendapat keputusan yang baik, bahkan tidak mengharap A sekali pun.

Dapat keputusan aku hanya tengok subjek Matematik, Alhamdulillah tak gagal. 8E, OK lah kan? (pada akulah). Tapi subjek lain ok, malah subjek BI aku dapat C, oklah…

Aku tahu keputusan aku memang tak layak ke Universiti, tapi aku tetap pohon.

Masa SPM aku kelas sastera jadi aku pohon kursus sastera sahaja. Aku hanya pilih syarat-syarat kemasukan yang setaraf dengan keputusan SPM.

Pohon punya pohon tak ada rezeki nak masuk U. Lepas tu rayuan dibuka, pun pohon jugak. Tetap tiada rezeki.

Dulu Gabungan Pelajar Melayu Semenanjung (GPMS) ada bantu pelajar yang tak lepas ke U. Hantar borang ke mereka.

Aku pun pergi naik bas. Jalan kaki cari pejabat GPMS atas bukit, mencanak naik. Hantar sendiri.

Bukan itu sahaja, aku siap buat beberapa salinan hantar sendiri ke universiti untuk rayuan. Pergi sendiri – naik bas, teksi, komuter.

Ingat lagi, kali pertama pergi hantar borang rayuan, aku pergi ke U*M. Masuk pejabat hantar borang. Terus pergi pejabat pendaftar (aku ingat pendaftar orang yang buat pendaftaran masuk U).

Tunggu punya tunggu tetap tak ada rezeki. Tak apalah nak buat macam mana keputusan aku pun tak bagus sangat.

Sambil-sambil memikirkan apa nak buat, aku pun kerja. Ambil upah kedai makan, kedai game, kedai runcit, pasar malam, ikut lori, macam-macam lagi.

Tergerak hati nak pergi sekolah dengan kawan baik (arwah) untuk ambil sijil SPM yang sebenar. Tiba-tiba ternampak senarai nama yang dikeluarkan oleh Kementerian Pendidikan untuk kemasukan ke Tingkatan 6. Eh, nama aku ada!

Jadi ambillah keputusan masuk Tingkatan 6. Tapi, mak aku bantah! Biasalah orang tua, dok dengar cakap orang yang tingkatan 6 tak bagus, membazir, buang duit. Habis sekolah nak sekolah lagi.

Aku masuk tingkatan 6 agak lambat sebab kena cari duit sendiri untuk bayar yuran, duit pakaian, buku.

Habis tingkatan 6 pun tak lepas masuk U. Keputusan cukup makan.

Aku dah letih, baik kerja. Tetapi, tetap teringin nak masuk U.

Macam-maca kerja aku buat – hotel, bank, kedai stor gas, syarikat pelaburan dan macam-macam.

Tapi hati tetap ingin nak sambung belajar.

Masa ni kalau tak silap, aku tengah kerja di syarikat pelaburan.

Aku ambil kursus Sijil Bahasa Inggeris di UM. Kelas hujung minggu.

Alhamdulillah dapatlah rasa kehidupan macam kawan-kawan aku belajar di U. Naik tren, bas, jalan kaki, pergi perpustakaan, belajar berkumpulan. OKlah..

Habis belajar di UM, aku pun tukar kerja ke bidang perhotelan. Di hotel aku pernah buat macam-macam, dari housekeeping, laundry dan kitchen.

Kemudian ukar lagi kerja, dapat kerja bank. Kerja bank! Dengan keputusan matematik nyawa-nyawa ikan. Apa-apa pun Alhamdulillah, syukur.

Semasa kerja di bank, keinginan nak sambung belajar masih kuat.

Maka aku memohon untuk sambung belajar kelas hujung minggu di UiTM Shah Alam dalam kursus Diploma Perbankan. Tetapi hanya bertahan 1 semester sahaja.

Sambil-sambil kerja bank, aku cuba cara lain masuk U. Kali ini menggunakan STPM.

Kalau STPM sudah tentu boleh terus buat Ijazah. Oleh itu, aku pohon program Ijazah UKM, kelas hujung minggu dalam kursus Komunikasi dan Dasar Awam. Berjaya.

Dalam masa yang sama aku dapat kerja baru di UIA, sampai sekarang.

Belajar hujung minggu sampai habis. Alhamdulillah, grad juga. Akhirnya, ada juga sekeping ijazah.

Walaupun hidup aku berliku-liku, sebenarnya ada kelebihan yang aku dapat.

Pengalaman kerja ada, ijazah pun ada. Itulah sebenarnya yang membuatkan diri kita ini ada nilai dan dipandang majikan.

Cuma kene sabar, jangan gopoh. Ingat tak semestinya gagal SPM, terus gagal dalam hidup.

Bila teringat, dulu macam-macam kerja aku buat. Dari bawah, sampailah sekarang aku bukan sahaja ada kerja tetapi ‘berkerjaya’.

Dari pembantu kedai makan kini jadi seorang pegawai. Alhamdulillah.

Bukan nak riak atau menunjuk, tetapi hanya sebagai semangat untuk adik-adik lepasan SPM yang keputusannya kurang cemerlang.

Yang baik boleh dijadikan teladan. Yang buruk boleh dijadikan sempadan.


Gagal Terima Tempahan Hari Yang Sama, Pelanggan Ini ‘Disekolahkan’ Penjual Shopee

Sejak akhir-akhir ini, dapat dilihat orang ramai sudah menjadikan pembelian di laman e-commerce seperti Shopee dan Lazada sebagai kebiasaan. Malah, barangan runcit dan basah juga turut sedia ditempah melalui platform ini.

Di samping keterujaan orang ramai dalam mengharapkan barangan yang ditempah diterima dalam tempoh yang singkat, muncul pula pembeli yang tidak sabar dan menganiaya penjual dengan jumlah rating yang diberikan pada platform Shopee.

Berdasarkan sebuah gambar yang tular baru-baru ini di media sosial, terdapat seorang pembeli yang memberi rating dua bintang kepada pembeli gara-gara barang yang ditempah gagal diterima hari yang sama.

Lebih membuat orang ramai berang, pembeli tersebut turut mengesahkan barangan diterima dan memberi rating sejurus selepas barangan ditempah.

Jawapan balas daripada penjual berkenaan dengan membandingkan pembelian di Shopee dengan servis Foodpanda dan Lalamove dalam masa yang sama berjaya membuatkan para netizen terhibur. Berikut merupakan reaksi netizen mengenai isu yang berlaku.

Mengikut prosedur yang betul, pembeli hanya dibenarkan klik pada butang Order Received sekiranya sudah menerima barangan yang ditempah diikuti dengan pemberian rating. Pemberian rating merujuk kepada barangan yang ditempah dan bukanlah merujuk kepada pihak kurier.

Diharapkan isu ini tidak lagi berulang kerana mampu memberi kesan kepada pembeli di Shopee menerusi rating yang diberikan.

Ketahui bagaimana anda mampu makeover bilik anda kepada bilik berkonsepkan moden dengan harga serendah RM1,000 sahaja.

Bermodalkan RM1,000 Di Shopee, Lihat Bagaimana Bilik Kosong Ini Diubah Suai Dengan Konsep Moden

Sering Menjadi Tumpuan, Wanita ini Kongsikan Barangan Pekan Rabu Yang Ditawarkan Di Shopee

Khairulaming Kongsi ‘Behind The Scene’ Setiap Kali Tambah Sambal Nyet Di Shopee


33 Tips Travel Ini Bakal Buat Percutian Anda Lebih Mudah Dan Meriah. #29 Paling Win!

Bila melibatkan percutian, lain orang lain ragamnya. Ada yang suka pack barang last minute, ada pula yang suka kemas beg dari seawal seminggu sebelum tarikh percutian bermula, yang tak pernah pack barang pun ada, semua isteri dia buatkan, hehe.

Kali ini kami bawakan 33 tips yang dapat membantu agar percutian anda menjadi lebih mudah, santai dan meriah.

1. Gulung baju anda untuk lebih ruang di dalam beg

2. Buat carian dengan menggunakan private window (browser mozilla firefox) atau new ignito window (chrome) bila anda sedang mencari tiket kapalterbang dan hotel.

Ada travel website yang menyimpan tracking carian anda dan menaikkan harga kerana anda pernah membuat carian yang sama di laman web mereka sebelum ini.

3. Simpan wayar charger dan cable di dalam bekas kaca mata hitam (sunglass) anda

Habis sunglass nak letak mana pula? Letak di mata la. Hehe. Nak boarding flight pun pakai je spek tu, atau sangkut di poket. Nampak lebih bergaya kan? Hakikatnya anda nak jimatkan ruang ;)

4. Gunakan penyedut minuman (straw) sebagai bekas menyimpan produk penjagaan kulit anda

Jangan lupa letakkan label. Nanti susah pula anda nak pastikan mana satu losyen tangan, mana satu pula losyen muka. Perempuan lah katakan, harus mau kekal jelita terutama sebelum snap gambar di lokasi percutian.

5. Letakkan pelapik kering (dryer sheet) di bahagian paling bawah beg anda untuk mengekalkan bau baju yang segar dan harum.

6. Gunakan spring dari pen lama anda untuk melindungi charger handphone dari bengkok dan patah.

7. Nak ke tandas di lapangan terbang? Elakkan dari beratur panjang. Cari tandas ke 2 atau di tingkat lain di terminal lapangan terbang

Tanya saja pada makcik / pakcik tukang sapu. Pasti mereka antara yang paling tahu di mana tandas yang tak perlukan anda berbaris panjang.

8. Tips ini untuk traveler lelaki. Selamatkan pencukur misai anda dengan binder clip

9. Salah satu cara untuk caj gajet anda semasa travel adalah dengan TV

10. Jika ada antara baju anda yang perlu dilipat, salah satu cara untuk kurangkan kedut pada baju adalah dengan meletakkan tisu di celah lipatan.

11. Bekas pil / ubat juga boleh digunakan untuk menyimpan perhiasan seperti gelang, rantai dan subang – agar barang-barang ini tidak bersilang dan terpintal antara satu sama lain.

12. Scan semua dokumen penting sebelum anda keluar travel.

Simpan scan copy passport, travel insurance dan lain-lain dokumen penting dalam email, smartphone atau notebook anda. Jika sekiranya dokumen penting ini hilang, anda masih ada salinan yang sangat membantu sewaktu anda diluar negara.

13. Simpan sabun mandi dalam lipatan baju / seluar.

Hasilnya baju / seluar anda berbau wangi. Jika rajin buatlah bunjut (pouch) seperti dalam gambar. Tapi balut dengan plastik pun dah ok. Lebih mudah untuk anda bawa ke mana-mana terutama jika sabun telah digunakan dan masih basah.

14. Gunakan shower cap sebagai pembalut tapak kasut anda.

Jika anda tinggal di hotel yang ada sediakan shower cap, inilah masanya untuk gunakan shower cap dengan sebaiknya. Jika kasut anda berbau, boleh letak sabun mandi dan alaskan dengan dryer sheet di bahagian dalam kasut.

15. Set smartphone anda ke airplane mode untuk jimatkan bateri dan juga untuk caj dengan lebih pantas.

16. Gulungkan wayar headphone anda di binder clip untuk mengelakkan ia dari bersimpul, tertarik-tarik dan tersangkut.

17.  Bekas gula-gula tick tack ini banyak gunanya. Antaranya sebagai bekas menyimpan sepit rambut semasa anda travel.

18. Cuba dapatkan tempat duduk berhampiran dengan sayap kapal terbang untuk mengurangkan turbulance dan goncangan.

19. Sebaiknya simpan dengan baik tiub ubat gigi dan lain-lain bekas bersaiz kecil yang anda gunakan untuk travel. Jika anda travel lagi di masa depan, tak perlu beli baru. Hanya perlu tambah saja kandungan nya.

20. Sewaktu kemas beg, letak tali pinggang di bahagian kolar baju untuk elakkan kolar dari berkedut dan kemek

21. Google maps boleh digunakan tanpa internet sebenarnya. Caranya taip OK MAPS. Maps yang sedang anda lihat akan di simpan dalam smartphone anda dan kini ia boleh digunakan offline.

22. Bawa botol kosong bersama anda. Bila sampai ke destinasi, anda boleh isi saja air semula, tanpa perlu membeli yang baru. Lebih menjimatkan.

23. Jika anda berpeluang memilih tempat duduk dalam kapal terbang, pilih 1 di tepi tingkap, 1 lagi ni tepi laluan.

Jika tiada penumpang di kerusi tengah, satu baris 3 kerusi tu jadi milik anda berdua. Tapi jika ada penumpang lain, buat la muka peramah dan minta tukar kerusi ;)

24. Lipat baju kot bahagian dalam keluar untuk elakkan kotor dan rosak kerana benangnya tertarik

25. Lapiskan bahan cecair dengan plastik pembalut nipis sebelum anda tutup dengan penutupnya.

Sangat membantu untuk mengelakkan bahan cecair dari meleleh hingga terkena pada baju dalam beg anda.

26. Gunakan FourSquare untuk dapatkan password wifi

Biasanya password wifi diberikan di bahagian komen.

27. Gunakan GPS untuk mencari lokasi yang dituju

Download peta sebelum anda keluar dari hotel, off wifi, tukar mode smartphone ke airplane mode. Kini anda boleh menjelajah dengan gps yang berfungsi tanpa internet

Berikan senyuman paling manis pada reception di hotel anda. Dan tanyakan dengan sopan jika mereka ada charger lebih. Biasanya mereka ada simpan charger yang di tinggalkan oleh pelanggan mereka yang terdahulu.

29. Jimat masa menunggu beg di lapangan terbang

Tampalkan pelekat ‘fragile‘ di beg anda. Biasanya beg yang bertanda ‘fragile‘ akan diletakkan di bahagian paling atas berbanding beg lain didalam perut kapal terbang. Jadi apabila sampai ke destinasi beg anda antara yang paling awal di keluarkan. Pengendalian juga biasanya dilakukan dengan lebih berhati-hati. Jadi risiko beg anda kemek atau hilang tayar dapat dikurangkan.

Biasanya di lapangan terbang mudah untuk apatkan wifi percuma. Tetapi jika agak sukar, anda boleh duduk berhampiran dengan airport club lounge, dan tumpang wifi mereka.

Sambil caj smartphone dan gajet anda, boleh bantu pengembara lain juga. Dapatlah kawan baru.

32. Dihari terakhir anda mengembara, jika ada wang anda yang masih berbaki apa kata sedekahkan sedikit kepada mereka yang memerlukan di sana. Tak perlu bagi banyak pun.

33. Kami bawakan juga cara lipat baju best ini untuk jimat ruang beg anda.

BACA : 9 App Percuma Ini Memang Best Untuk Traveller

Ada tips lain lagi? Kongsikan dengan kami di bahagian komen di bawah.


Gagal Untuk Diakses, Laman Rasmi Imigresen Malaysia Digodam Oleh Pihak ‘Hacker’

Boleh dikatakan pada saban hari kita mendengar tentang pencerobohan laman rasmi kerajaan oleh penjenayah siber. Nampaknya perkara ini masih berlarutan sehingga ke hari ini yang mana Jabatan Imigresen Malaysia menjadi sasaran baharu.

Terbaharu, laman rasmi Imegresen Malaysia pula didapati telah digodam pada ketika ini. Berdasarkan carian terkini, anda bakal melihat ia telah disabotaj oleh seorang individu yang menggelarkan dirinya CaptainSmok3r. Di samping itu, anda juga tidak boleh mengakses ke dalam laman sesawang tersebut kerana terlalu lama untuk load.

Susulan itu, Jabatan Imigresen Malaysia memaklumkan bahawa laman web sedang diselanggara buat sementara waktu menerusi laman rasmi Facebook mereka.

Anda dimaklumkan untuk menghubungi Sistem Pertanyaan Online (SPO) jika mempunyai sebarang pertanyaan. Boleh klik di sini untuk melawati laman rasmi SPO.


Gagalkan Dapatkan Pembeli, Hartanah Di Melaka Ini ‘Terpaksa’ Dilelong Buat Kali Ke-20

Sering kali hartanah yang berharga rendah kerap menjadi rebutan orang ramai. Bagi unit komersial, para pelabur antara yang berminat untuk mendapatkannya untuk disewakan pada harga yang berbaloi.

Dalam pada itu, lain ceritanya pada kali ini apabila sebuah hartanah di Elements Mall, Melaka Raya sedia untuk dilelong pada harga serendah RM17,000 sahaja menerusi perkongsian Facebook Selangor Auction Property.

Lebih mengejutkan lagi, difahamkan harga  rendah yang ditawarkan ini berikutan tiada pembida sebelumnya sekaligus membawa kepada lelongan ke 20 bagi hartanah ini.

Berdasarkan semakan, hartanah dengan keluasan 128 kaki persegi ini pernah dibida pada harga mencecah RM160,000 pada tahun 2018.

Walau bagaimanapun, keadaan terkini kawasan tersebut membuatkan hartanah ini tidak lagi menjadi pilihan walaupun ditawarkan pada harga yang rendah.


Gah Berlumba Persis ‘Fast & Furious’, Akhirnya Dikejar Dan Ditahan Kereta Peronda Polis

Sesiapa yang pernah menggunakan jalan Kuala Kubu Baru-Raub, pasti akan terserempak dengan kumpulan-kumpulan kereta yang memandu dalam keadaan yang berbahaya sehingga boleh mengundang kemalangan.

Pada hari Sabtu lalu, seorang pengguna jalan tersebut yang dikenali sebagai Khairul Anwar telah merakam aksi MPV polis mengejar sebuah Mercedes-Benz C180 dan Nissan Skyline GT-R yang sedang berlumba dan memotong pengguna jalan raya lain dalam keadaan berbahaya.

A post shared by VOCKET Car Club (@vocketcarclub)

Pada awal-awal video itu, kelihatan pemandu Mercedes berwarna merah telah memotong kereta Khairul di laluan yang sempit. Selang beberapa saat kemudian, datang sebuah Nissan Skyline dari belakang cuba mengejar Mercedes tersebut.

Kedua-dua pemandu itu dilihat menekan minyak dan memotong kenderaan lain yang sedang melalui jambatan dan mereka terus hilang dari pandangan setelah memecut di kawasan selekoh jalan.

Tidak lama kemudian, sebuah MPV polis dari arah bertentangan telah membuat pusingan U dan mengejar mereka setelah menyedari kedua-dua kenderaan tersebut sedang berlumba antara satu sama lain.

Di akhir video rakaman dashcam tersebut, Honda Civic polis itu dilihat telah berjaya menahan kedua-dua pemandu di tepi jalan dan disoal siasat atas kesalahan memandu dalam keadaan yang berbahaya.

Rata-rata orang ramai memuji anggota polis yang bertugas ketika itu kerana berjaya menahan kedua-dua pemandu yang membawa kereta dalam keadaan sangat berbahaya yang boleh menyusahkan pengguna jalan raya lain.

Tambah orang ramai lagi, penggunaan Honda Civic ‘Ketam’ sangat membantu pihak polis ketika insiden kejar-mengejar yang memerlukan kelajuan yang tinggi dalam membanteras salah laku undang-undang atas jalan raya di negara ini.

*Ikuti perkembangan dan isu semasa automotif dari dalam dan luar negara melalui laman Facebook terbaharu kami, Vocket Car Club.

Pada awal bulan Oktober lalu, anggota PDRM dipinjamkan jentera berkuasa tinggi dari BMW dan Volkswagen untuk sesi pandu uji selama dua minggu. Baca lebih lanjut melalui pautan di bawah.

Bukan Beli, BMW M3 Cuma Dipinjamkan Kepada PDRM Untuk Pandu Uji

Mirip Aksi Fast & Furious, 17 MPV Polis Kejar Suspek Pandu Toyota Altis Secara Berbahaya

Dua Penjenayah Lolos Walaupun Tayar Kereta Ditembak Anggota Polis


Ceroboh Dan Masuk Taman Perumahan, Kehadiran Gajah Di Kluang Ini Timbul Kerisauan Netizen

Sebut mengenai kehidupan atau habitat gajah, pastinya ramai cukup tahu di mana haiwan besar ini sepatutnya berada dalam hutan. Malah, orang ramai sekadar dapat melihatnya dengan lebih mudah di zoo.

Dalam pada itu, lain ceritanya pada kali ini apabila tular sebuah rakaman yang melihatkan dua ekor gajah yang tidak diketahui kehadirannya menceroboh taman perubahan serta turut memasuki laman sebuah rumah.

Menerusi perkongsian Kosmo, difahamkan kejadian ini berlaku di Kluang, Johor. Situasi yang menimbulkan panik di kalangan penduduk setempat ini turut mendapat perhatian netizen yang turut risau dengan kejadian yang berlaku. Berikut merupakan respon netizen terhadap kes yang berlaku.

Difahamkan pencerobohan habitat asal gajah antara yang membuatkan gajah-gajah ini tidak mempunyai tempat tinggal sekaligus mulai memasuki kawasan yang tidak sepatutnya.

Ni kat kluang.. Kluang mmg biasa jumpa jumpa gajah.. But this gajah paroh da ni lawat site pulak diye😭😭 https://t.co/QlrS7JxoWZ

— 🅢🅤🅗🅐💜D-1 VIBE ft. JIMIN (@MinSuha97) January 12, 2023

Bukan kucing masuk rumah, Gajah 😱 https://t.co/4fbVNy6G9L

— ❤S H E . L E N A❤ (@noraaleena94) January 12, 2023

Sementara itu, terdapat netizen yang mengharapkan kerajaan mengambil tindakan agar situasi yang sering kali berlaku di Gua Musang, Kelantan tidak berulang di Kluang, Johor ini.


6 Pilihan Gajet Berbaloi Untuk Didapatkan Pada Jualan 10.10 Shopee

Sudah pun tiba hari jualan 10.10 Shopee untuk bulan ini, pasti ramai yang mahu mendapatkan gajet berbaloi dengan harga durian runtuh. Kini terdapat sejumlah jenama terkemuka yang bakal menawarkan produk terbaik pada acara jualan di Shopee.

Anda mungkin tertanya-tanya gajet apakah yang berbaloi untuk didapatkan pada jualan kali ini. Oleh itu, kami kongsikan enam gajet berbaloi untuk didapatkan bersempena jualan 10.10 Shopee.

HP Pavilion Aero Laptop 13 merupakan sebuah komputer riba produktiviti yang premium sesuai untuk para pelajar dan juga pekerja profesional. Dari segi spesifikasi, ia hadir dengan kad grafik AMD Ryzen 5 bersama memori 16 GB RAM yang pasti dapat menjalankan sebarang tugasan dengan lancar di dalam seharian.

Ditambah pula skrin yang berkualiti bersama kamera webcam 720P dan juga ciri anti blue light untuk menjaga kesihatan mata. Model ini juga hadir dengan dua speaker yang telah ditala oleh HP Audio Boost sekaligus menawarkan hasil audio yang imersif. Ketahanan bateri pula boleh mencapai sehingga 10 jam lamanya.

Kini anda boleh dapatkan HP Pavilion Aero Laptop 13 ini pada harga RM3,499 sahaja di Shopee.

Beli Sekarang HP Pavilion Aero Laptop 13

Redmi 9C hadir dengan skrin 6.53-inci serta dijana cip MediaTek Helio G35, memori sebesar 4GB dan storan sehingga 128GB. Kapasiti bateri 5000mAh yang mampu bertahan selama 10 jam untuk gaming serta menyokong pengecasan 10W menerusinya.

Untuk rakaman gambar, ia menyertakan tri-kamera belakang gabungan 13MP + 2MP + 2MP, selain kamera swafoto 5MP. Selain itu, peranti ini turut mempunyai ciri sekuriti yang merangkumi imbasan wajah dan cap jari berserta sokongan slot hibrid kad sim. Anda juga boleh menggunakan rangkaian 4G untuk kedua-dua sim yang dipasang.

Redmi 9C sedia ditawarkan dengan harga serendah RM349 bersempena jualan 10.10 di Shopee hari ini.

Seterusnya, anda memerlukan sebuah pengecas GaN yang mana sangat berguna dalam kehidupan seharian. Pengecas GaN ini dilengkapi dengan tiga port USB-C yang satu daripadanya menyokong pengecasan pantas mencapai 100W serta hadir dengan satu tambahan port USB-A.

Rekaan pula sangatlah kompak yang membuatkan ia mudah untuk dimuatkan pada ruangan kecil di dalam beg anda. Menerusinya, terdapat teknologi Gan terkini yang mampu memastikan aliran arus yang lebih efisien dan mampu beroperasi sepanjang masa dengan suhu yang rendah.

Sekiranya anda berminat dengan pengecas ini, sekarang sedia ditawarkan dengan harga RM219 menerusi Shopee

Sekiranya anda sedang mencari earbuds baharu, ini merupakan antara pilihan yang boleh dipertimbangkan menerusi jualan kali ini. X2 TWS ini menampilkan rekaan premium seperti AirPods bersama sejumlah ciri menarik seperti kebolehan menjawab panggilan dan juga kawalan sesentuh padanya.

Bukan itu sahaja, ketahanan bateri pada fon telinga ini sangat bagus kerana boleh mencapai tujuh jam lamanya. Malah, sistem audio telah dinaik taraf dengan 13mm driver dynamic yang mana boleh memberikan hasil audio yang imersif. Paling penting sekali, ia lebih tahan lasak kerana mempunyai ciri kalis air dan habuk.

Anda boleh dapatkan earbuds TWS ini pada harga RM109 menerusi Shopee.

Selain itu, anda juga berpeluang mendapatkan sebuah penjejak kesihatan premium keluaran Huawei pada harga murah. Huawei Band 7 ini dilengkapi skrin sebesar 1.47-inci AMOLED dengan sokongan Always On Display. Sensor yang disertakan adalah pengimbas nadi dan juga kemampuan mengesan tahap SpO2.

Antara ciri lain disertakan termasuklah menjejak langkah, 96 aktiviti senaman, gyrometer, accelerometer dan juga menjejak kualiti tidur. Menariknya. Band 7 ini boleh dibawa berenang sehingga 50 meter kerana mempunyai ketahanan 5ATM dan juga mempunyai ciri NFC.

Penjejak kesihatan keluaran Huawei ini boleh didapatkan pada harga RM200 di Shopee.

Akhir sekali, anda boleh mendapatkan sebuah powerbank yang premum daripada jenama ternama, Aukey. Dengan PB-N36, anda boleh mengecas sejumlah peranti sekaligus dengan kadar output 2.4A. Menariknya, terdapat ciri AiPower yang boleh menawarkan kadar kelajuan pengecasan yang sama pada semua port tersedia.

Malah, model powerbank ini mempunyai beberapa keselamatan yang dapat memastikan setiap peranti yang mengecas menerusinya berada dalam keadaan baik pada bila-bila masa. Di samping itu, PB-N36 ini mempunyai binaan yang kukuh serta juga rekaan yang kompak yang sesuai dibawa ke mana-mana sahaja.

Kini anda boleh mendapatkan sebuah powerbank berkualiti dengan harga RM69.90 menerusi Shopee.

Beli Sekarang Aukey PB-N36 20000mAh Powerbank

Diharapkan dengan penyenaraian di atas memudahkan anda membuat pilihan gajet terbaik pada harga marhaen. Untuk lebih jimat, anda boleh juga menggunakan baucar yang diberikan oleh sesetengah kedai di Shopee. Anda perlu merebut peluang keemasan ini kerana penawaran ini hanya terhad untuk hari ini.


Sebelum Mengata, Ini Jawapan Kenapa Gaji Bos Tinggi Walaupun Dia Nampak Relax

Time tu aku tengok dia, mai pagi tunjuk muka sat dan cakap-cakap sat, lepas tu sudah.

Belah petang, mai tunjuk muka, cakap-cakap sat , gelak-gelak, lepas tu sudah.

Dalam hati aku, amboi mudahnya kerja depa. Itu saja kerja, bulan-bulan dapat RM40,000. Fuh.

Apa kita nampak: Bos ni, kerja goyang kaki saja. Setakat mai tunjuk muka cakap sikit-sikit, kucing aku pun boleh buat.

Apa yang kita tak nampak: Jadilah bos kalau nak nampak sisi mana yang staf-staf tak nampak.

Dia bukan CEO. Yang CEO, abang dia. Walau abang si CEO, abang dia tak terus lantik bagi kerusi dan jawatan yang berpendapatan RM40,000 tu.

Abang dia pun mula dari bawah. Siap kena simbah sup panas dengan orang awam tak silap aku.

Dia cuma meniaga, bukan nak tanduk orang tak tentu hala ka buat jahat ka. Yang dok pi simbah sup panas tu buat apa?

Bila si abang bermula dari bawah, si adik pun di biar usaha dari bawah.

Kerusi gaji RM40,000 tu cuma boleh duduk bila betul-betul layak.

Part dia mengesot berhempas-pulas dari bawah sementara nak layak duduk atas kerusi berjawatan puluh-puluh ribu tu, antara part yang kita sering terlepas dan tak tengok.

Antara part yang kita tak tengok lagi ialah…..

Kita katalah ada anak 2 orang, isteri 1 orang. Termasuk diri kita, 4 perut semuanya.

Kita sebagai staf, dok fikir nak isi 4 perut ni saja paling tidak tiap-tiap bulan.

Katalah bos yang gaji RM40,000 sebulan ni, di bawah jagaan dia ada 40 orang staf.

Katalah purata ahli keluarga bagi setiap sorang bagi 40 orang staf ni ialah 4 orang.

4 orang = 4 perut.
4 perut X 40 orang staf = 160 perut!

Tolak diri bos ni dan keluarga dia, dia nak kena fikir tiap-tiap bulan macam mana supaya dia boleh terus bayar gaji supaya 160 perut ni dapat diisi!

Kita fikir nak isi 4 perut VS bos fikir nak isi 160 perut.

Kalau kita tiap-tiap bulan dah stress setakat nak isi 4 perut, macamana bos punya stress nak pastikan 160 perut dapat diisi?

Bos 40 kali ganda lebih stress daripada staf.

Jadi, layak tak Tuhan bagi kat hang RM1,000 sebulan dan bagi RM40,000 ke bos hang?

Antara sifat Tuhan itu adil. Adil itu bukan sama-rata. Sama-rata bukan adil. Tapi meletakkan sesuatu pada tempatnya.

Macamana nak faham statement ini? Gini:

Nisbah hang kat atas tadi 1 saja, tapi nisbah bos hang 40. Kalau dia bagi hang RM40,000 sebulan, bos hang RM40,000 sebulan, apakah itu adil?

Sudah tentu tidak adilkan? Itu sama-rata.

Jadi, kalau selama ni ada dalam kalangan kita dok mengata kat bos tu, harap terbuka sikit ya fikiran dengan perkongsian ini.

Kalau bos kot tergarang sikit pada satu masa, maafkan dia. Pastinya bersebab.

Kot nampak bos bersenang-lenang tu, jangan iri hati dengan dia.

Time mana dia bekerja, time mana dia menangis, time mana dia stress untuk pastikan kita sebagai pekerja serta anak-anak kita terus terisi perutnya… kita tak tau.

Bulan depan ni dapat gaji lagi, pi kat bos ucaplah ucapan TERIMA KASIH dari sudut hati paling dalam dengan senyuman paling ikhlas.

Duit gaji yang kita dapat tu, ya betoi daripada hasil titik peluh kita usaha.

Tapi bos tulah yang dok kuat berusaha supaya kita boleh terus bekerja. Dengan ucapan seringkas tu, seronok hatinya. Hilang sat stress atau keletihan dia urus syarikat.

Tak faham takpa. Bulan depan berhenti kerja, pi buka syarikat sendiri.

Fahamlah macamana susahnya nak bangunkan syarikat sementara nak boleh ambik pekerja. Dah ada pekerja macamana nak pastikan kita terus mampu gajikan pekerja-pekerja tu. Huhu.

Terpanjanglah pula mengarangnya. Dahlah sampai sini. Panjang-panjang sangat bukan hampa baca pun. Hoho.

Teringat kat bos lama, spontan ja jari pun kongsi sedikit cerita diselit dengan pemikiran atau pendapat dan sebagainya.


Gaji CEO Burberry Dipotong 75 Peratus Kerana Kejatuhan Prestasi Jenama Itu

Menurut laporan tahunan yang dikeluarkan syarikat Burberry minggu ini, syarikat jenama mewah itu gagal dalam mengembangkan pengaruh jenama itu. Dengan kegagalan itu, gaji CEO Burberry, Christopher Bailey telah dipotong dari 7.5 juta pound kepada 1.9 juta pound. Beliau juga tidak akan menerima sebarang bonus atau insentif dari syarikat kerana tidak mencapai target jualan.

Nampaknya usaha Bailey untuk menerajui dua posisi sekaligus sejak Mei tahun lalu; CEO dan Chief Creative Officer memakan diri. Tekanan terhadap Bailey menjadi semakin tinggi kerana saham Burberry jatuh 35 peratus tahun lalu dan membuatkan pakar analisa Paul Thomas mencari eksekutif berpengalaman untuk membantu Bailey.

Pengerusi Burberry, John Peace berkata setiap bayaran yang dibuat kepada staf termasuk senior management adalah berdasarkan prestasi. “Apabila bisnes sedang menghadapi masalah, ini bakal memberi impak kepada bayaran staf,” kata John.

Pengajaran dari situasi Burberry ini? Jika anda tidak mampu untuk memegang banyak jawatan, lepaskan jawatan itu kepada orang lain yang lebih sesuai. Stick dengan apa yang anda bagus.


Gaji Jemaah Menteri Dipotong Dua Bulan Untuk Tabung COVID-19

Perdana Menteri, Menteri dan Timbalan Menteri telah bersetuju untuk memotong dua bulan gaji mereka dalam usaha untuk membantu rakyat Malaysia yang terkesan akibat wabak COVID-19 di sini, lapor kenyataan media dari Pejabat Perdana Menteri.

Rata-rata rakyat Malaysia sebelum ini terkesan apabila Perintah Kawalan Pergerakan (MCO) dikuatkuasakan oleh kerajaan bagi membendung penularan wabak COVID-19 yang telah membunuh 21 orang di Malaysia setakat hari ini.

Ini bagus. 👏🏻 pic.twitter.com/tidtUYgjBK

— -Hanif Miswan- (@AnipsMrc) March 26, 2020

Mesyuarat Kabinet yang dijalankan pada 25 Mac yang lalu telah memutuskan bahawa dua bulan pemotongan gaji ini akan disalurkan terus ke Tabung COVID-19. Untuk rekod, sejak tabung ini dilancarkan, kerajaan telah berjaya mengumpul lebih RM8 juta melalui sumbangan dan juga geran kerajaan.

Sebelum ini, kerajaan Malaysia telah mengumumkan inisiatif kepada pencarum KWSP untuk membuat pengeluaran i-Lestari simpanan dalam Akaun 2. Mereka yang berumur 55 tahun ke bawah boleh membuat pengeluaran dan tertakluk pada kadar maksimum RM500 sebulan dalam tempoh 12 bulan bermula 1 April 2020.

Untuk bacaan lanjut mengenai COVID-19, klik pautan di bawah.

Pencarum KWSP Boleh Keluarkan RM500 Sebulan Daripada Akaun 2 Mulai April

PM Rayu Rakyat Malaysia ‘Stay At Home’ Untuk Putuskan Rantaian COVID-19


Sedar Gaji Kecil, Ini Apa Saya Buat Untuk Beli Rumah Lagi

Bila saya sedar yang gaji saya kecil, apa yang dibuat (untuk pelaburan hartanah) ialah:

Buat joint venture dengan kakak untuk beli rumah. Kami kongsi 50-50.

Dokumentasi/ pinjaman / pergi bida (lelong) saya yang urus. Modal setiap seorang keluar RM30k.

Saya main kutu dari tahun 2011 dengan kawan pejabat. Saya ambil 2 nama, RM400 sebulan.

Hendak duit lebih saya tolong cuci tandas pejabat setiap hari Sabtu. Kadang-kadang jual suratkhabar lama.

Ada juga Joint Venture yang saya buat semua sekali dan funder hanya ambil keuntungan sahaja.

Keluarkan EPF akaun 2, dapatlah dalam RM9200. Masuk lelong 10 peratus deposit RM7200.

Bakinya saya baiki rumah lelong. Bagi sewa dan keuntungan disimpan untuk beli unit lain.

OT setiap hari sampai pukul 8 malam (masa bujang) untuk dapat duit lebih.

Semua di atas cara saya untuk kumpul deposit dan tambahkan bilangan unit rumah.

Family kaya? Siapa kata? Bapa hanyalah tukang kayu biasa, emak pula tukang cuci sahaja.

1. Mereka kata: Rumah ini boleh disewakan RM350 untuk 1 rumah, bila saya menang lelong unit ini.

Saya kata: Saya boleh sewakan unit ini 1 rumah RM800 dan lebih. Ya, memang benar sehingga kini penyewa masih lagi menyewa dengan saya walaupun kadarnya jauh lebih tinggi dari apa Mereka Kata.

2. Mereka kata: Gaji bawah RM2000 susah untuk beli rumah.

Saya kata: Masa saya masih lagi bergaji RM700 dan elaun RM120 sudah mula beli rumah dan kereta Kancil.

Gambar di bawah saya cuba untuk jadikan bilik tambahan. Dapatlah lebihan sewa nanti.

Dari fikir apa yang orang kata baik saya usaha dengan unit-unit kecil saya ini. Dapat juga den tambah duit!

Saya suka tengok laman web rumah lelong hampir setiap hari. Saya duduk di Gombak jadi bila harga yang dilelong itu murah (sekitar Gombak), saya akan pergi sendiri tengok lokasi rumah.

Saya hanyalah kerani jadi harga yang diburu selalunya bawah RM110k sahaja sebab itu kemampuan setakat ini.

Di luar sana saya tengok banyak betul harga lelong yang menarik. Untuk subsale paling tinggi setakat ini pernah dibeli RM210k sahaja.

Ada juga unit yang saya tengok bawah 30k, 3 bilik pula itu. Kawasan Rawang dan Bukit Beruntung. Kira oklah juga bila disewakan dapatlah juga RM600. Apa lagi Mak-Mak comel sekalian, jomlah rembat 2 ke 3 unit tahun ini.

Pengurusan kewangan saya yang pertama bermula semasa berumur 9 tahun.

Setiap hari Emak akan bagi duit belanja sekolah RM2 untuk kami berdua (saya dan adik).

RM2 itulah tambang pergi sekolah naik bas, juga duit belanja masa rehat. Waktu rehat adik akan tunggu saya di kantin, tengok apa menu yang sesuai dengan bajet kami hari itu.

Ada juga masanya duit hilang (poket baju sekolah bocor) kami berdua akan jalan kaki dari sekolah (dari Dato’ Keramat ke Taman Keramat).

Emak ketika itu hanya penjual kuih kadang-kadang laku dapatlah lebih. Kalau kurang laku, dapatlah kurang duit belanja sekolah.

Sebab itu sampai sekarang saya sangat berjimat, setiap hari akan tulis perbelanjaan harian.

Senarai perbelanjaan bulanan sudah sedia sebelum gaji masuk lagi. Jimat selagi boleh!

BACA: 7 Trik Menang Rumah Lelong Yang Tetap Menguntungkan


Ini Kisah Gaji Kilang Selepas Saya Dapat Diploma Kejuruteraan Awam

Graduan kelulusan diploma, agak-agak berapa gaji yang anda akan dapat apabila sudah bekerja nanti?

Tidak kisah samada anda kelulusan diploma kejuruteraan awam, atau pun mekanikal seperti saya sendiri. Mahupun diploma kejuruteraan elektrik dan seumpamanya.

Adakah gaji permulaan ialah RM1,500? Sebab ramai yang mengatakan angka itu. Tidak mungkin RM1,000 sebab gaji minima dengan hanya kelulusan SPM sahaja sudah diwartakan RM1,000.

Sebelum pergi lebih lanjut dalam soal ini, nama saya Syed Shaff, tamat pengajian Diploma Kejuruteraan Mekanikal dari Universiti Malaysia Pahang pada tahun 2009. Lebih 7 tahun pengalaman bekerja dalam sektor swasta, sudah 4 kilang saya bertukar kerja.

Sebab utama bertukar kerja adalah disebabkan gaji, iaitu perkara yang saya cuba rungkai dalam artikel ini.

Kerja ini lebih kepada melukis menggunakan Autocad dan juga Solidwork. Antara task saya ialah, copycat mesin dan tambah baik design dan kecekapannya supaya ia jadi lebih baik.

Tapi saya tak sempat habiskan task ini kerana diberhentikan selepas hanya 5 bulan bekerja. Dan gaji saya pada waktu itu ialah RM1,200.

Seterusnya, saya kerja sebagai operator di sebuah kilang skru. Tugas seperti operator di kilang-kilang lain. Antara tugas saya ialah:

1. Bawa forklift.
2. Bungkus produk.
3. Turunkan barang dari lori dan naikkan barang semua.
4. Welding dan sebagainya.

Untuk tempoh ini, saya dalam keadaan terpaksa – MESTI dapatkan kerja. Kiranya, saya masih lagi dapat duit walaupun ia bukan setaraf pengajian saya.

Gaji saya ketika ini lebih kurang dalam RM700 hingga RM800. Sangat sedikit, memang tak cukup. Saya bagi lebih kurang dalam RM50 setiap bulan sahaja kepada ibu saya.

Seterusnya, saya masih lagi kerja untuk produk dan bos yang sama, tapi lokasi kilang lain. Gaji saya RM1,200. Masa ini tugas saya sebagai technician. Ini bermakna saya sudah mula bekerja untuk tahap pengajian saya.

Antara mesin yang terlibat ialah stamping machine, thread machine, welding, grinding dan aktiviti yang lain itu sudah pastilah.

Selepas tidak sampai setahun, saya kerja sebagai Process Technician di sebuah kilang semikonduktor di Ipoh. Kalau tidak silap, jumlah pekerja keseluruhannya lebih kurang dalam 2,500 orang.

Masa bekerja di sini, pertama kali saya dapat gaji yang betul-betul pada tahap yang baru boleh menyimpan iaitu lebih kurang RM2,500. Gaji pokok saya ialah RM1,500.

Saya juga berusaha buat kerja lebih masa agar gaji boleh cecah RM3,000 tapi agak susah. Paling tinggi pun, lebih kurang RM2,700 sahaja. Selepas 1 tahun 6 bulan, saya ambil keputusan untuk berpindah ke kilang yang lain.

Untuk kilang yang ini, gaji pokok saya naik lebih kurang dalam RM150 sahaja, dalam RM1,650. Tapi apabila saya buat kerja lebih masa, RM3,500 sebulan itu adalah biasa.

Saya pernah dapat RM5,200 sebab banyak kerja pada public holiday (2 atau 3 kali ganda dari gaji hari biasa). Selepas 2 tahun, saya terpaksa berpindah ke kilang lain, kerana kilang yang sekarang ini ditutup atas sebab tertentu.

Di kilang yang seterusnya ialah kilang yang saya bekerja sekarang ini. Alhamdulillah, berkat rezeki kahwin agaknya. Selepas 7 tahun bekerja saya rasa sudah capai lebih daripada apa yang saya sasarkan.

Masa mula-mula bekerja dahulu, saya ada bayangkan untuk dapat gaji pokok sekurang-kurangnya RM2,000 sebelum atau setidak-tidaknya apabila saya sudah berumur 30 tahun. Sekarang umur 29, tapi gaji pokok sudah mencecah RM2,000 dan plus plus sedikit.

Dan ya, sudah hampir 1 tahun kerja di sini, boleh kata kerap juga gaji saya mencecah RM4,000 dalam sebulan, hasil daripada kerja lebih masa.

Untuk menjawab persoalan di atas, berapa gaji yang kita akan dapat dengan kelulusan Diploma bergantung kepada pelbagai faktor. Antara faktor tersebut saya rumuskan di bawah:

1. Gaji pokok untuk Diploma bukan RM1,500 seperti yang saya dapat di atas. Tapi sebaliknya, untuk kilang ialah RM1,250 sahaja.

Jangan sedih, orang SPM gaji minima RM1,000. Sedangkan kita yang ada diploma naik RM250 sahaja. Bukan nak mengatakan tak layak untuk mereka yang belajar sampai SPM untuk dapat RM1,000. Jangan marahkan rezeki orang lain ya.

Tapi nampak sangat tidak adilnya kalau dibezakan dengan RM250 sahaja. Namun begitu, ini sebenarnya masuk akal juga. Teruskan pergi ke faktor seterusnya di bawah, anda akan lebih faham maksud saya.

2. Setiap gaji pekerja juga ditentukan oleh produk yang setiap kilang yang anda bekerja itu buat.

Seperti contoh, kilang pertama saya jual skru sahaja. Jadi asas gaji ialah RM1,200. Selepas kerja dengan kilang yang lebih berskala besar, kilang tiada masalah pun untuk bagi saya RM sebulan.

Untuk penjawat awam, mungkin basic diploma terus cecah RM,1500, tambah lagi dengan elaun, total lebih kurang dalam RM1,850. Kenaikan setiap tahun juga tetap lebih kurang RM150. Berbanding dengan swasta kadang-kadang kenaikan RM60 setahun pun ada.

4. Jumlah kadar lebih masa, atau pun ada kerja lebih masa atau tidak juga bergantung kepada produk yang dikeluarkan.

Untuk kerja kilang yang kukuh kebanyakan memang tiada masalah untuk anda dapat duit lebih. Hanya perlu bekerja lebih masa tapi sampai bila pula nak kerja lebih masa?

5. Gaji pengalaman saya kerja berbeza kalau anda kerja dalam bidang lain.

Contoh bidang minyak dan gas menawarkan gaji yang lebih tinggi atau pun dalam bidang kejuruteraan awam bahagian projek pembinaan jalan dan bangunan.

Kenalan saya sendiri, kerja dengan Shell, gaji pokoknya RM4,900. Itu rezeki dia. Yang kerja di kapal pula seperti adik saya sendiri, gaji lebih kurang RM10,000 sebulan.

Tapi tak semua kerja kapal gaji tinggi. Ada bidang dan bahagiannya, rakan saya juga kerja perkapalan hanya berapa sahaja dapat.

Baiklah, sampai di sini sahaja perkongsian saya. Terima kasih kepada The Vocket, terumanya Cik Diyana yang beri peluang kepada saya untuk coretkan pengalaman yang tak seberapa ini.


34 Tip Ringkas Bercuti Ke Maldives. Senang Nak Buat Rujukan

Sebelum menjelan Ramadan baru-baru ini, Imran Idris telah ke Maldives bersama isteri beliau. Berikut 34 tips yang telah dikongsikan oleh Imran buat anda yang akan travel ke sana.

1. Male adalah ibu negara bagi Maldives
2. Airport dan Bandar Male terpisah dengan 2 buah pulau dan feri akan menghubungkan antara 2 pulau tersebut
3. Matawang adalah Rufiya. (1USD = 15 Rufiyya)
4. Barang runcit, kedai makan & kedai kecil gunakan Rufiya, perkhidmatan lain kebanyakkan menggunkan USD.
5. Dari Malaysia tukar duit ke USD dan tukar ke Rufiyya apabila tiba di airport. Simpa resit untuk tukar balik duit jika tak habis guna.
6. Beza masa dengan Malaysia adalah 3 jam (Malaysia ke hadapan).
7. Maldives adalah negara Islam, benda2 yang merapu macam tak ada.
9. Tak boleh pakai 2pieces or 1pieces, hanya di Private Island saja boleh.
10. Makanan ada yang murah ada yang mahal. Harga antara RM 25  – RM40 sekali makan.

Baca:  7 Cabaran Yang Saya Lalui Sewaktu Travel Solo Di Maldives

11. Pekan Male kecil saja, 2-3 jam boleh pusing habis semua kawasan.
12. Elakkan makan di kedai yang bernama Restaurant sebab ada tax dan service charge. Makan di Café atau kedai-kedai ala-ala rakyat gitew untuk harga yang murah.
13. Setiap perkhidmatan daripada syarikat yang berdaftar dikenakan tax 10% + GST 12% bagi setiap perkhidmatan yang ditawarkan.
14. Setiap malam yang kita menginap di kenakan Green Tax bagi setiap orang X (darab) setiap malam (3USD setiap malam)
15. Ekonomi utama Maldives adalah industri pelancongan, cukai dan ikan tuna.
16. Ombak di Maldives agak kuat – Indian Ocean kot!
17. Kad kredit di terima secara meluas tapi ada caj untuk setiap transaksi
18. Kebanyakan rakyat Maldives macam Bangladesh tapi mereka wangi-wangi dan rambut kerinting afro.
19. Penerbangan KUL-MALE adalah 4 jam 15 min via AirAsia.
20. Harga normal tiket penerbangan RM770, Promo RM580, Super Promo RM377! (return).

21. Jika tinggal di Pulau Besar seperti Maafushi hotel lebih murah (RM180-600) semalam.
22. Jika menginap di private island yang selalu orang pergi (RM1200 – 12,000) semalam.
23. Jika nak ke Maafushi Island naik feri tempatan tambang 3USD (1jam 45 min) tapi naik speedboat kena caj 25USD (45min).
24. Makanan kegemaran di Maldives adalah capati dan tuna dengan kelapa parut.
25. Aktiviti yang boleh buat di sini : trip snorkelin, tengok ikan lumba-lumba atau penyu, trip memancing, Resort Tour.
26. Di Airport hanya ada kedai makan: Thai food, Burger King, Coffee & Pastries, Pizza. Semua makanan harga memang mahal sikit
27. Dulu nama Airport Ibrahim Nasir, sekarang dah tukar ke nama Valena International Airport.
28. Boarding Pass dia memang comel!
29. Tempoh yang ideal untuk melawat Maldives adalah 4 hari 3 malam dah cukup.
30. Kalau ada duit lebih boleh cuba naik SeaPlane untuk melihat Maldives dari udara dan merasai pengalaman untuk kapal terbang mendarat atas lautan.
31. Kebanyakan orang Maldives boleh cakap bahasa omputih.
32. Jika nak simpan beg di Airport caj dikenakan adalah 6USD untuk beg saiz biasa dan 10USD untuk beg besar.
33. Fridge magnet kebanyakannya berharga 2USD bagi setiap satu, pandai-pandailah tawar harga ya.
34. SimCard boleh di beli di Airport. 3GB berharga 16USD untuk 7hari. Di hotel juga ada wifi.

Berikut ringkasan itinerari selama 5 hari 4 malam.

Hari 1 : 17 May. KL – Hulhumale
Bertolak dari KL : 6.55pm
Tiba di airport : 8.10pm
Airport transfer ke City Hotel

Hari 2 : 18 May. Hulhumale – Maafushi Island
Sarapan (termasuk harga hotel)
Check out hotel
Tranfer bot ke Male’
Naik feri ke Maafushi
Check in Kaani Beach / Triton Beach
Makan tengahari, free and easy, makan malam

Hari 3 : 19 May. Maafushi Island
Sarapan (termasuk harga hotel)
Trip Snorkeling & Island hopping (Sand bank, turtle reef, dolphin cruising, snorkling)
Makan tengahari (termasuk dalam pakej aktiviti)
Makan malam

Day 4 : 20 May. Maafushi Island
Sarapan (termasuk dalam hotel)
Free & easy : Resort tour / JetSki / Beach walk and beach activity
Makan malam

Hari 5 : 21 May. Maafushi – Male
Sarapan (termasuk harga hotel)
Boat transfer ke Male
Tour di Male
Makan tengahari di Male
6pm balik ke Hulhumale’
Transfer ke airport
8:55pm bertolak balik ke Malaysia

Baca lagi:  Nak Travel Bajet Ke Maldives Selepas Raya? Ini Itinerari Yang Anda Boleh Tiru


Gaji Mewah Tapi Dibebani Hutang, Pemain Kedah FA Kesal Beli Sampai 7 Buah Kereta

Buat anda peminat bola sepak tempatan, semestinya mengenali Azmeer Yusof iaitu seorang pemain pertahanan untuk Kedah FC. Sebelum ini, beliau telah berkongsi kisah beliau menjual ikan ketika PKP dan kisah tersebut telah mendapat perhatian ramai orang.

Terbaharu, Azmeer kongsikan di Facebook miliknya tentang pengalaman lampau beliau yang kuat berbelanja mewah dan ‘gila’ kereta sewaktu muda yang kini membuat beliau berasa kesal. Mana tidaknya, disebabkan tindakannya kini beliau berumur 30 tahun masih terbeban dengan hutang.

Azmeer mendedahkan bahawa beliau pernah memohon sehingga 5 kad kredit, buat pinjaman peribadi dan beli kereta Satria Neo, Honda City, Mitsubishi Lancer, Audi, Honda FD, Vellfire dan D-Max. Pada tahun 2014, beliau cuba beli rumah tetapi pinjaman tidak lepas kerana pinjaman peribadi, kad kredit, kereta dan lain lain.

Justeru itu, Azmeer mengingatkan pemain terutamanya yang sedang menikmati gaji besar supaya berfikir mengenai masa depan dan tidak terlalu boros untuk menggunakan gaji ke arah perkara ‘bukan-bukan’ yang sama sekali tidak menguntungkan.

A post shared by  Azmeer Yusof (@azmeer__25) on Mar 8, 2020 at 9:18pm PDT

Oleh itu, beliau menasihati para pemain agar jangan mohon kad kredit kalau tidak disiplin untuk membayar. Jangan mohon pinjaman peribadi dan simpan duit dalam Unit Amanah, Amanah Saham Bumiputera (ASB) atau tabung. Jangan beli kereta dulu sebelum beli rumah kecuali beli kereta terpakai atau murah.

Malah, kurangkan membeli benda yang mahal tetapi tidak digunakan dan beli emas. Insurans juga penting sebagai perlindungan dan berhenti merokok serta beli rumah.

Kita tak pernah merasa puas dgn nikmat Allah. Allah bagi A, kita minta C. Sedangkan Allah tahu mana yg terbaik untuk kehidupan kita. So jom kita back to basic. Redha & bersyukur apa yg Allah bagi.

A post shared by  Azmeer Yusof (@azmeer__25) on Feb 19, 2020 at 7:04pm PST

Difahamkan, beliau telah menjual 6 kereta miliknya dan tidak menjual Vellfire untuk kegunaannya dan keluarga. Semoga pendedahan yang dilakukan oleh Azmeer Yusof ini dapat dijadikan iktibar untuk para pemain dan anda di luar sana untuk menyimpan wang.

Sementara itu, jika anda berhutang dan ingin bebas hutang, apa kata klik sahaja pautan di bawah ini untuk ketahui lebih lanjut.

Kaedah ‘Snowball’ Selesaikan Hutang Yang Menimbun Tanpa Stress

7 Langkah Senang Untuk Mula Hidup ‘Bebas Hutang’

Lelaki Ini Dedah Cara Jimat Dan Mudah Langsaikan Hutang PTPTN Dengan Aplikasi Boost


Gaji Minimum RM1,200 Sebulan Di 57 Bandar Utama Bermula Januari 2020

Sejak Menteri Kewangan, Lim Guan Eng, mengumumkan keputusan Kabinet untuk melaksanakan kenaikan gaji minimum kepada RM1, 200 sebulan di bandar- bandar utama semasa pembentangan Belanjawan 2020 tahun ini, ramai yang ingin mengetahui bandar mana yang bakal melaksanakan kenaikan gaji tersebut.

Walau bagaimanapun, Bandar-bandar yang tidak disenaraikan akan mengekalkan jumlah upah minimum RM1,100 sebulan. Kementerian Sumber Manusia berkata dalam satu kenyataan semalam, bahawa perintah gaji minimum akan berkuat kuasa pada 1 Januari 2020 ke atas semua majikan.

Antara bandaraya utama yang terlibat ialah Johor Bahru, Iskandar Puteri, Alor Setar, Melaka Bersejarah, Pulau Pinang, Seberang Perai, Ipoh, Shah Alam, Petaling Jaya, Kuala Terengganu, Kuching Utara, Kuching Selatan, Miri, Kota Kinabalu, Kuala Lumpur.

Manakala bandar utama ialah Batu Pahat, Kluang, Kulai, Muar, Segamat, Pasir Gudang, Kulim, Sungai Petani, Langkawi, Kubang Pasu dan Kota Bharu.

Turut tersenarai ialah bandar Alor Gajah, Jasin, Hang Tuah Jaya, Seremban, Nilai, Port Dickson, Jempol, Kuantan, Temerloh, Bentong, Manjung, Kuala Kangsar, Taiping, Teluk Intan, Kangar, Ampang Jaya, Kajang, Klang, Selayang, Subang Jaya, Sepang, Kemaman, Dungun, Padawan, Sibu, Kota Samarahan, Bintulu, Sandakan, Tawau, Labuan dan Putrajaya.

Menurut kementerian itu lagi, kadar gaji minimum akan terus disemak bagi memastikan ia sejajar dengan keperluan semasa dan juga selaras dengan hasrat untuk mencapai kadar gaji minimum RM1,500 sebulan dalam tempoh lima tahun pertama pentadbiran kerajaan Pakatan Harapan.

Terdahulu, rata-rata studio animasi di Malaysia menyambut baik peruntukan RM 20 juta untuk pembangunan animasi dalam Belanjawan 2020. Klik pautan di bawah untuk bacaan lanjut.

Studio Animasi Terkemuka Negara Sambut Baik Peruntukan RM20 Juta Dalam Belanjawan 2020

5 Keistimewaan Belanjawan Selangor 2020 Yang Tidak Ada Di Negeri Lain

Tidak Setuju Cuti Bersalin 90 Hari, Netizen Bidas Christy Ng


Gaji Penyelam Komersial Memang Pernah Mahal Tapi Inilah Hakikat Di Sebaliknya

Sebelum tahun 2015 ketika diawal-awal tahun 2000an dan sebelumnya keadaan industri minyak dan gas adalah sangat rancak. Para diver dan lain-lain professional dalam industri ini benar-benar bekerja dan mengutip laba. Ada antara kami bekerja berterusan sehingga 7 ke 11 bulan.

Ada diver yang baru sahaja balik dari kursus menyelam di luar negara terus ditawarkan pekerjaan sama ada di onshore atau di offshore. Kami tidak menganggur lama.

Waktu itu belum terlalu ramai yang memiliki lesen menyelam yang sesuai jadi peluang sangat terbuka luas. Malah penyelam dari Singapura dan penyelam Mat Saleh juga masih ramai bekerja di Malaysia.

Melihat kepada kerancakan industri ini ramai yang ingin bekerja di offshore. Ramai yang ingin jadi diver kerana ingin punyai gaji yang besar. Diver dari Semenanjung pergi bekerja di medan minyak di Sarawak, di Sabah dan di Brunei.

Begitu juga dengan dengan diver-diver dari Sarawak dan Sabah juga datang bekerja di Semenanjung. Tiada isu kenegerian yang timbul. Masing-masing bekerja bersama-sama dalam satu pasukan.

Saturation Diver Mat Saleh juga ramai yang mendapat peluang bekerja di offshore Malaysia kerana `dikatakan` kita masih kekurangan sat diver tempatan untuk menampung kekosongan jawatan yang ada, itu kata `mereka`.

Ketika itu Sat. Diver warga tempatan biasa mencapai pendapatan RM100 ribu ke atas sebulan (anggaran kasar sahaja).

Sat. diver warga asing biasanya memperolehi pendapatan lebih tinggi kerana mentality double standard yang sekian lama berlaku.

Air diver pula biasanya perolehi pendapatan antara RM30,000 hingga RM45,000 sebulan (anggaran kasar sahaja).

Namun itu semua bergantung kepada di mana mereka bekerja, dengan syarikat mana, di dalam projek apa dan juga sijil-sijil tambahan yang dimiliki oleh seseorang penyelam itu.

Melihat senario itu air diver warga tempatan ramai melaburkan wang dan pergi meningkatkan diri dengan mengambil lesen sebagai saturation diver pula supaya dapat mengisi kekosongan yang ada dan agar menambah pendapatan peribadi dan keluarga.

Ketika itu tawaran bekerja datang bertindan-tindan pd masa yang sama. Biasa berlaku kami sedang on job lalu dapat pula panggilan untuk naik job yang lain. Sangat meriah dengan peluang-peluang naik job yang mencurah-curah.

Day rate untuk diver juga tinggi dan diver-diver menjaga `market’ supaya day rate ini tidak jatuh atau spoil.

Peluang pekerjaan dan cara-cara hendak jadi diver juga dijaga. Hanya rakan terdekat atau saudara mara terdekat sahaja yang diberi tip bagaimana hendak masuk dalam bidang ini.

Ini adalah bagi menjaga periuk nasi masing-masing supaya tidak berlaku lambakan diver. Kerana jika berlaku lambakkan diver nanti rate akan jatuh dan peluang pekerjaan semakin sedikit kerana para diving kontraktor pasti akan mengambil diver-diver yang baru supaya mereka boleh dibayar dengan day rate yang lebih rendah.

Namun demikian kemudahan akses internet dan maklumat yang boleh didapati dihujung jari membolehkan maklumat tentang commercial diver dan bagaimana hendak jadi diver semakin mudah didapati.

Maka semakin ramai anak-anak muda yang menceburi bidang ini. Baguslah begitu supaya semua kekosongan dapat diisi oleh anak-anak tempatan.

Akhirnya diver-diver dari negara luar sudah banyak berkurangan. Mereka hanya mengisi beberapa kekosongan sahaja. Petronas turut memainkan peranan dalam hal ini dengan mengenakan syarat tertentu dan menetapkan kuota bagi diisi oleh diver-diver tempatan. Terima kasih banyak Petronas.

Ketika itu memang indah hidup sebagai penyelam komersial. Ramai diver yang buat aset dengan membeli tanah berpuluh-puluh ekar, membeli rumah beberapa buah,membeli kereta mewah,membeli motosikal berkuasa tinggi,membuat pelaburan dll lagi.

Namun kita tidak dapat menjangka apa yang bakal berlaku pada masa depan. Begitu juga dengan industry minyak dan gas yang selama ini kukuh dan sukar digugat tiba-tiba terjejas teruk di seluruh dunia akibat kejatuhan harga minyak mentah. BUKAN DI MALAYSIA SAHAJA TETAPI DISELURUH DUNIA.

Clients (Petronas, Shell, Murphy, Petrofac, Exxon Mobil, Talisman, Repsol dll) mula mengurangkan pemberian tender atau menghentikan sementara projek-projek besar.

Kontraktor banyak yang tidak mendapat projek. Kontraktor baru yang kecil mula gulung tikar termasuk juga kontraktor menyelam. Bila kontraktor tidak mendapat kontrak bermakna diver juga ramai yang tidak dapat kerja.

Beberapa syarikat gergasi juga turut terjejas teruk hingga terpaksa ditutup atau dijual. INI BUKAN BERLAKU DIMALAYSIA SAHAJA TETAPI JUGA DI SELURUH DUNIA.

Bagi meneruskan survival di dalam industri ini ada kontraktor yang terpaksa bersetuju menerima kontrak dengan harga yang sangat rendah. Bila kontrak dimenangi dengan harga yang rendah maka gaji pekerja kontrak juga terpaksa direndahkan. Itulah yang berlaku di ketika ini.

Sebagai contoh satu ketika dahulu day rate air diver dibayar lebih kurang USD300 hingga USD450 sehari.

Kemudian apabila nilai ringgit jatuh dan nilai US meningkat tinggi lalu kontraktor mula membayar day rate air diver dengan Ringgit Malaysia antara RM900 hingga RM1200.

Dan yang terkini ( 2016) dan paling teruk ada kontraktor yang membayar dayrate diver hanya RM500 sahaja.

RM500 sehari itu dahulu adalah dayrate bagi onshore diver.
RM500 adalah dayrate bagi offshore diver sekitar tahun 90an dan awal 2000an dahulu dan kini ia kembali lagi.

Diver-diver yang bekerja secara regular dengan sesetengah kontraktor pula ada yang menunggu giliran pusingan untuk naik job sehingga 6 hingga 8 bulan. Jika dahulu kami naik job selama 8 bulan setahun tapi sejak 2015 ada yang tidak bekerja sudah lebih dari setahun.

Ada suara-suara yang berkata “baru setahun tak kerja, duit yang dikumpul beberapa tahn lalu masih belum habis lagi.” Hidup ini tidak seindah begitu. Besar periuk maka besarlah juga keraknya.

Mungkin ada diver yang pandai berjimat semasa zaman mewah dahulu dan buat pelaburan tapi sebahgian besar diver tidak begitu.

Semasa keadaan industri minyak terjejas ini diver-diver dari Sarawak turut menyalahkan diver dari Semenanjung dengan membuat kenyataan akhbar dan mengadu pada menteri yang kehadiran diver-diver dari Semenanjung menyebabkan mereka mendapat gaji lebih rendah dan mereka juga tidak mendapat pekerjaan.

Sedangkan hakikatnya seluruh dunia terjejas dan diver dari Semenanjung juga ramai sedang menganggur.

Yang paling teruk adalah diver-diver baru yang tamat kursus pada masa yang salah iaitu ketika peraturan untuk layak ke offshhore semakin diperketatkan oleh client-client besar seperti Shell,Murphy dan Exxon Mobil di mana mereka menetapkan hanya diver yang punyai pengalaman selama 2 tahun ke atas sahaja boleh menyertai projek mereka.

Kemudian ditambah pula keadaan industri minyak dan gas anyg semakin teruk sekarang di mana diver-diver lama juga menganggur apatah lagi bagi diver-diver baru.

Ada diver baru yang sejak tamat kursus di luar negara masih belum berpeluang ke offshore walaupun sudah 4 tahun atau 6 tahun berlalu. Mereka-mereka inilah yang sering menyebut perkataan “indah khabar dari rupa” terhadap kerjaya ini.

Ada juga diver-diver yang ‘lama tak berapa lama dan baru tak berapa baru’ yang sudah pernah mengecap nikmat kerja di offshore dan pernah memperolehi pendapatan yang menarik tapi kemudian apabila industri merosot dan mereka tidak mendapat pekerjaan mereka juga berkata “indah khabar dari rupa”.

Sedangkan ketika rancak bekerja dahulu dan dapat memperolehi laba di dalam industri ini mereka senyap dan tidak pernah pun cakap kerjaya ini indah khabar dari rupa.

Jika menceburi kerjaya ini hanya sekadar fokus pada gajinya yang lumayan sahaja tanpa memikirkan sepak terajang dunia kerjaya ini maka akan timbullah ayat indah khabar dari rupa tersebut.

Untuk makluman, gajinya memang indah sebagaimana dikhabarkan tetapi ia setimpal dengan risiko-risko dan bahaya yang perlu dihadapi ketika bekerja serta risiko ditipu oleh kontraktor.

Itu belum dikira kerja-kerja berat yang dilakukan sama ada sebelum menyelam atau semasa menyelam kerana ini bukan kerja menyelam sambil menikmati indahnya karangan bawah laut.

Ini adalah kerja-kerja ‘construction’ bawah air,terpaksa menghadapi permainan permainan politik sesama diver dan lain-lain lagi.

Bagi saturation diver pula untuk mendapatkan gaji yang lumayan tersebut mereka perlu tinggal di dalam ruang tertutup dan sempit selama hampir sebulan.

Jangkamasa bekerja di bawah air yang lebih lama antara 4 hingga 8 jam, tidak bebas seperti kita yang berada di dunia luar.

Kami terputus hubungan dengan dunia luar sepanjang berada di dalam chamber (sat diver sekarang lebih beruntung kerana sudah ada aksess internet di dalam chamber tempat tinggal mereka).

Jika berlaku sesuatu yang buruk pada kapal mereka maka peluang untuk hidup adalah tipis bagi sat.diver. Tanerdedah terlalu lama terhadap gas campuran adalah sesuatu yg tidak menyihatkan bagi sat diver.

Dimaki hamun oleh penyelia selaman ketika melakukan kerja-kerja di bawah air dan banyak lagilah. Jadi pendapatan yang diperolehi sebenarnya adalah berbaloi untuk apa yang para diver telah korbankan.

Malah kadang-kadang dalam sesetengah job pendapatan yang diterima masih dikira sebagai tidak berbaloi dengan apa yang telah dikorbankan.

Para penyelamjuga terpaksa berkorban dengan bekerja jauh di tengah laut meninggalkan keluarga berbulan-bulan, hidup di atas besi terapung kadang-kadang terputus hubungan dengan daratan.

Kami juga perlu bekerja berterusan setiap hari tanpa cuti rehat atau cuti sakit semasa di offshore.

Diver-diver yang memilih kerjaya ini kerana memang minat yang sangat mendalam biasanya jarang mengeluh tentang kerjaya ini kerana mereka memang minat dan pilih kerjaya ini. Gaji yang besar adalah dikira sebagai bonus jadi tidak perlu mengeluh. Cukuplah disyukuri segala yg dinikmati.

Walaupun kerjaya sebagai penyelam komersial tidak memerlukan diploma atau ijazah. Namun jangan pandang rendah kepada penyelam-penyelam komersial kerana kami terdiri dari berbagai latar belakang dan ramai juga yang memiliki diploma atau ijazah didalam bidang yang lain tetapi kami minat kerjaya ini dan gajinya lalu kami pilih untuk menceburinya.

Ramai orang minat untuk menjadi pilot tetapi bukan semua orang layak menjadi pilot. Begitu juga kerjaya ini. Ramai orang yang berminat untuk menjadi penyelam komersial tetapi bukan semua orang benar-benar layak menjadi seorang penyelam komersial yang kental.

Adakah kerjaya ini indah khabar dari rupa? Terpulang kepada pandangan masing-masing. Bagi kami barisan admin ye, ia seindah bagai dikhabarkan kerana kami minat, kami suka dan kami pilih lalu kami bersyukur.

Diving is not a hobby. It’s a survival skill.

Glosari
Saturation diver – penyelam tepu (penyelam yang menyedut gas campuran helium oksigen)
Air diver – penyelam udara mampat
Onshore – kawasana dalam pesisir
Offshore – kawasan luar pesisir
Day rate – kadar gaji harian
Chamber – kebuk hiperbarik tekanan tinggi tempat tinggal penyelam tepu atau tempat merawat penyelam yang terkena penyakit penyelam.


Gaji Pokok Hanya RM550, ‘Pay Slip’ Pengawal Keselamatan Ini Cetus Perdebatan Netizen

Mempunyai pekerjaan dan pendapatan untuk menampung kehidupan seharian boleh dikatakan sebagai ‘kemewahan’  tatkala dunia sedang berhadapan dengan pandemik ketika ini.

Namun ada ketikanya kemewahan dan kelebihan yang tidak dapat dinikmati setiap orang ini-terutamanya dengan ramai yang kehilangan sumber pendapatan ini adakalanya agak tidak setimpal dengan apa yang dikerjakan.

Seperti kisah seorang pengawal keselamatan dari utara tanah air ini yang tular di Facebook sebelum ini kerana bayaran gaji bulanan yang diterimanya menurut netizen dan rakannya sendiri yang berkongsikan perkara berkenaan adalah sangat rendah dan tidak berpatutan.

Menerusi perkongsian yang dibuat di akaun Ahmad Fauzee Aziz, beliau menceritakan kisah rakannya (dengan izin) yang hanya menerima RM550 sahaja sebagai gaji pokok sebulan sebagai pengawal keselamatan.

“Bila saya tengok slip gaji dia, pertama sekali saya cakap dia dah jadi mangsa tipu.

“Saya pernah suruh berkali-kali sahabat saya berhenti dan cari kerja lain. Sebabnya tuan-tuan boleh tengok sendiri gambar.

“Gambar cukup menjelaskan kenapa,” jelasnya.

Menurut perkongsian berkenaan, rakannya itu bekerja selama enam hari seminggu dimana lima hari daripadanya beliau perlu bekerja selama 12 jam dan satu hari dalam seminggu diwajibkan untuk bekerja selama 24 jam sehari dan diberikan cuti sehari seminggu.

Manakala untuk gaji yang diberikan pula adalah sebanyak RM550 sebagai gaji pokok dan pelbagai elaun sehingga RM575. Keseluruhan bayaran setiap bulan yang diterima rakannya itu adalah sebanyak RM1125.

“Kalau ada sesiapa yang mengenali kawan-kawan yang bekerja di pejabat buruh boleh mesej saya di Messenger bagi nombor telefon.

“Saya nak bertanya beberapa soalan. Adakah boleh diambil tindakan terhadap syarikat ini yang terang-terang menipu orang? Gaji basic yang ditetapkan di Malaysia sebanyak RM1200 bukan nya RM 500+,” soalnya dalam perkongsian berkenaan.

Perkongsian berkenaan seterusnya menerima pelbagai reaksi daripada netizen dengan rata-ratanya meluahkan rasa terkejut dan ada yang menganggap ianya tidak berpatutan dan tidak sesuai seperti peraturan yang ditetapkan.

“Boleh terus pergi pejabat buruh buat aduan. Majikan gagal patuhi undang-undang gaji minimum. Boleh minta pembayaran semula utk gaji-gaji lepas selepas akta gaji minimum dikuatkuasakan,” komen seorang netizen.

Manakala seorang lagi netizen menambah kebanyakan syarikat keselamatan memang menggunakan sistem yang lebih kurang sama.

“Kebanyakan syarikat keselamatan meman macam ini sebab depa ambil tender murah,” jelasnya.

Bagaimanapun ada juga yang berpendapat ianya bergantung kepada jenis kontrak yang dipersetujui pekerja.

“Kita dekat Malaysia ada dua jenis kontrak. Kalau jenis ikut jam atau kita panggil kontrak untuk perkhidmatan sebab itu tak boleh nak lawan,” tambah seorang lagi netizen.

Mengikut Perintah Gaji Minimum 2020, kadar gaji minimum yang perlu dibayar kepada pekerja di mana-mana kawasan Majlis Bandaraya atau Majlis Perbandaran adalah sehingga RM1,200 setiap bulan dan mereka yang tidak mempunyai gaji pokok (dibayar berdasarkan upah ikut kerja, berat, tan, dsb) juga harus dibayar dengan amaun yang sama.

Selain itu, pekerja yang berada di kawasan selain kawasan Majlis Bandaraya atau Majlis Perbandaran sama ada yang dibayar dengan gaji pokok atau mengikut kadar kerja ditetapkan pula adalah sebanyak Rm1,100.

Bagaimanapun tidak dapat dipastikan sama ada gaji minimum seperti yang diwartakan dalam Perintah Gaji Minimum 2020 ini adalah dimaksudkan dengan gaji pokok sahaja atau pun tidak.

Tetapi apa yang pasti, menurut Soalan-Soalan Lazim Berhubung Perintah Gaji Minimum 2016 yang dikeluarkan Urus Setia Majlis Perundagan Gaji Negara pada 17 Mei 2016 yang tersedia di laman sesawang Kementerian Sumber Manusia, gaji minimum merujuk kepada gaji pokok.

Ianya tidak termasuk elaun, insentif atau apa-apa bayaran tambahan yang dibuat kepada pekerja.

Baca pula perkongsian kami mengenai kisah lelaki dari Jepun ini yang dibayar tanpa perlu membuat apa-apa melalui pautan di bawah.

Lelaki Ini Hidup Senang, Dibayar Untuk Tidak Melakukan Apa-Apa Kerja

Yakin Universiti Beliau Lebih ‘Popular’, Graduan Ini Kecewa Terima Gaji Rendah Berbanding Lulusan IPTA

5,000 Pekerja Kilang iPhone Di India Merusuh Kerana Gaji Lambat Masuk


Gaji RM12,000 Sebulan Tidak Cukup, Apa Kata Pelabur Terkenal Kepada Pasangan Ini

Satu laporan berbahasa Inggeris menulis tentang gaji minima yang diperlukan di dalam sesebuah bandar di Malaysia. Pulau Pinang adalah salah satu bandar yang paling mahal untuk diduduki, dan memerlukan gaji minima RM4000.

Menurut seorang ibu, Caroline Wong, kombinasi gaji beliau dan suami sebanyak RM12,000 sebulan tidak cukup untuk kehidupan di Pulau Pinang. Beliau bekerja sebagai kerani, dan suaminya seorang pengurus jualan, bersama seorang anak perempuan, kini selalu makan di rumah dan tidak mampu lagi untuk membeli baju berjenama.

Mereka juga risau kerana anak kedua bakal dilahirkan tidak lama lagi, dan ini akan mengambil belanja sebanyak RM1,500 sebulan.

Perkara ini telah menarik perhatian seorang pelabur hartanah terkenal, Faizul Ridzuan. Beliau adalah prinsipal di dalam syarikat FAR Capital Sdn Bhd dan penulis buku terkenal WTF? 23 Properties by 30, selain selalu dijemput sebagai penceramah jemputan.

Ini apa yang beliau tulis di dalam Facebook beliau:

Pelik. Ms Wong dan suami mendapat gaji RM12 ribu sebulan tetapi merungut tidak cukup. Ringkasan tentang situasi mereka:

– Ms Wong adalah seorang kerani dan suami adalah Pengurus Jualan dengan pendapatan bulanan RM12,000.
– Mempunyai seorang bayi dan seorang lagi bayi akan lahir tidak lama lagi.
– Belanja RM4000 untuk rumah dan kereta (andaian 2 kereta kerana kedua-dua bekerja)
– Belanja RM1500 untuk makanan.
– Belanja RM1500 untuk bayi dan jagaan harian.
– Belanja RM440 sebulan untuk upah mengemas rumah
– Beliau juga merungut tidak mampu untuk membeli baju berjenama

Saya suka teka-teki seperti ini dan jika dia hadir 1-on-1 dengan saya ini adalah nasihat saya kepada beliau:

1. Beliau patut berhenti kerja sebagai seorang kerani untuk menjadi surirumah. Pendapatan beliau sebagai seorang kerani mungkin tidak begitu tinggi (dengan andaian sebanyak RM3k) tetapi kos untuk dia pergi kerja adalah sama banyak dengan suami yang mendapat (gaji) lebih banyak. Jadi ROI pada masa dan kerja tidak bagus.

2. Apabila dia meletak jawatan sebagai seorang kerani, keluarga ini boleh berjimat pada perkara-perkara berikut:

– Kereta (tidak memerlukan 2 buah kereta)
– Perbelanjaan berkaitan kereta (tempat letak kereta, petrol, tol)
– Dia boleh masak, belanja makan di luar dikurangkan.
– Tidak perlu berbelanja untuk penjagaan anak
– Mengurangkan bil telefon

Jumlah penjimatan adalah di antara RM2k sehingga RM3k.

3. Mencuba kerjaya yang lebih fleksibel (insurans, hartanah, unit amanah, reka bentuk dalaman) atau memulakan perniagaan online dari rumah. Pendapatan berpotensi lebih tinggi daripada apa yang beliau dapat sekarang dan beliau akan mempunyai lebih banyak masa.

4. Belajar menjadi seorang pelabur dan memanipulasi wang. Melabur RM90 untuk menyertai Havoc Hartanah 2 dan belajar daripada sifus seperti Azizi Ali dan Mekanik Wang Abang Abu bagaimana untuk menjadi pintar wang!

5. Setelah menjadi pakar wang, dia boleh menguruskan kekayaan dan pelaburan keluarga. Jika dia boleh mengenal pasti pembelian hartanah yang baik setiap 2 tahun, mereka berpeluang untuk membuat banyak lagi duit. Bagi diri saya, saya cuba untuk menjual satu hartanah setiap tahun dan membeli yang lain. Hasil sebuah hartanah boleh boleh menjana keuntungan di antara pertengahan 5 angka hingga awal 6-angka, dengan syarat dia membeli hartanah yang baik.

Adakah rancangan saya di atas masuk akal? Atau adakah anda mempunyai sebarang pendapat dan cadangan lain apa yang Ms Wong perlu lakukan?
____________________________
Terjemahan oleh The Vocket, dengan izin Faizul Ridzuan.


Gaji RM44,000 Sebulan Hanya Untuk Travel Dan Tinggal Di Tempat Mewah

Adakah anda mengimpikan pekerjaan dengan gaji lumayan dan seronok? Jika ya, inilah waktunya kerana pekerjaan ini disifatkan sebagai ‘best job on planet’ dan saya yakin semua orang sukakanya.

Kerjanya sangat mudah, anda hanya perlu travel dan tinggal di tempat-tempat mewah, kemudian anda akan dibayar sebanyak $10,000 usd sebulan, lebih kurang dalam RM44,000. Bukan itu sahaja, segala kos juga akan ditanggung oleh syarikat. Paling menarik, anda berpeluang menginap di rumah-rumah mewah yang bernilai jutaan dollar. Memang wow!

Sebuah syarikat pelancongan mewah, Third Home kini sedang menawarkan jawatan kosong untuk kerja seperti yang dinyatakan di atas. Buat anda yang ingin mencuba nasib, anda masih boleh membuat permohonan sebelum ditutup pada 30 Mac ini.

Ciri-ciri yang diperlukan untuk memenuhi jawatan ini mestilah seorang yang boleh menikmati benda-benda mewah, boleh menulis blog, kemahiran fotografi dan dalam masa yang sama handal mengendalikan media sosial.

Jika anda rasa layak untuk menerima jawatan tersebut, anda mestilah membuat satu video dalam durasi selama 1 minit dan ceritakan kenapa anda adalah yang terbaik dan layak untuk memenuhi kekosongan tersebut. Hantarkan video kreatif anda tadi ke email [email protected]. Walaubagaimanapun pekerjaan ini hanya ditawarkan dalam tempoh 3 bulan sahaja.

Mereka yang layak akan dibawa mengembara ke tempat-tempat mewah dan paling maksimum menginap di 12 rumah mewah seluruh dunia. Fuh, apa tunggu lagi wahai sang pengembara tegar! Travel kini pun boleh jadi satu kerjaya.

Memang seronok sungguh, bukan travel keluar duit, tetapi travel dapat duit!


Gaji Tinggi Setiap Bulan, Ini Realiti Sebenar Pekerja ‘Offshore’ Yang Ramai Tidak Tahu

Bekerja dalam industri minyak dan gas mungkin menjanjikan pulangan wang tunai yang lumayan buat mereka yang sanggup menghadapi segala cabaran yang tersedia di lautan yang serba luas.

Namun, di sebalik kesenangan dengan gaji yang tinggi, tidak ramai yang tahu realiti kesusahan dan cabaran yang dihadapi mereka yang bekerja di lautan ini.

Dalam satu perkongsian di Twitter, @azwan_kar berkongsi pengalaman peribadinya yang agak pahit ketika bekerja di tengah laut.

Walaupun kerja 3minggu gaji rm7k tetapi tidak bermakna lagi setiap kali ke offshore pasti pulang dengan berita yg tidak menggembirakan 😞

Sedikit kisah aku ketika berada di offshore tetapi roh berada di kampung pic.twitter.com/D3RNRrcD3i

Dalam perkongsian tersebut, Azwan bercerita bagaimana dalam hanya tempoh beberapa tahun dia terpaksa berhadapan dengan situasi di mana rumah keluarganya ditimpa kebakaran dan terpaksa berjauhan dengan arwah isterinya yang ketika itu dimasukkan ke hospital.

Dan semua itu berlaku ketika beliau sedang bekerja di pelantar minyak di tengah-tengah lautan.

Pada 2017, ketika dia ke offshore buat pertama kalinya, Azwan berkata dia menerima perkhabaran buruk dari kampung halamannya apabila dia dimaklumkan rumah yang didiami keluarganya terbakar.

Selang dalam 10-15 minit macam tu abang aku datang ke bilik aku dan ckp “Dik, rumoh mok terbakor”

Terus turun dari katil pergi ke deck kapal dapatkan juga Wi-Fi dan bila dah masuk huh (terkejut),” kongsinya di Twitter.

Setibanya di kampung selepas pulang menggunakan penerbangan kecemasan dari pelantar, dia mendapati rumah emaknya terbakar 80 peratus.

Bagaimanapun, kejadian tersebut tidak menjadi penghalang buat Azwan dan pada 2018 dia sekali lagi mendapat tawaran untuk bekerja di pelantar minyak.

Selepas dalam lapan hari aku naik, dikhabarkan berita bakal isteri aku dikejarkan ke hospital dan masuk wad.

Masa tu mood kerja dah off dan cuma tinggal jasad saja dekat sana tapi minta balik, tak bagi balik.

Kemudian, lepas 14 hari aku balik dan bakal isteri aku terus dapat keluar hospital. Tak sempat nak pergi bagi support masa dia di hospital.

Selepas mendirikan rumah tangga dengan isterinya, Azwan sekali lagi mendapat tawaran untuk bekerja di pelantar minyak dan sekali lagi dia mendapat perkhabaran yang kurang baik.

Dapat berita yg isteri aku masuk wad dan tak sedarkan diri masa tu 😭 Allahu cuma Allah saja yg tahu mcm mana aku rasa..Alhamdulilah Allah permudahkan semuanya dan push push dpt jgak balik 10hari awal 👌 pic.twitter.com/8B4bboG8HF

Selepas isterinya dimasukkan ke Institut Kanser Negara pada 2019, Azwan akhirnya memutuskan untuk tidak bekerja di offshore walaupun menerima tawaran gaji yang agak lumayan ketika itu.

Kesimpulanya aku tidak kuat lagi untuk kerja di sana..2019 masa bini aku di IKN ditawarkan gaji rm300/day tak termasuk OT tapi alhamdulilah aku tak pergi sbb kalau aku pergi mesti aku menyesal seumur hidup sbb aku dah kehilangan isteri aku buat selamanya 😭 pic.twitter.com/76ooWG2fiD

Tu jelah sedikit kisah hidup aku ..terima kasih semua dan minta yg baca ni sampai habis mnta luangkan sdikit masa utk sedekah kan bini aku al fatihah 🤲 semoga kalian semua sntiasa dimurahkan rezeki dan dipermudahkan segala urusan ameenn 🤲 pic.twitter.com/kN19TpEoCC

Melalui perkongsian yang dibuat oleh Azwan, tidak dapat dinafikan pengorbanan yang terpaksa dilalui oleh mereka yang bekerja di pelantar minyak adalah sangat besar.

Selain terpaksa berjauhan dengan keluarga dan mereka yang tersayang, pekerja di industri minyak dan gas juga terpaksa berdepan dengan pelbagai risiko lain seperti ombak besar dan lautan yang bergelora.

Lihat bagaimana keindahan fenomena fitoplankton yang mengeluarkan cahaya biru terang atau dikenali sebagai ‘blue tears’ yang berlaku di Kuala Selangor. Klik pautan di bawah untuk melihat sendiri keajaiban ini.

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia

Lelaki Ini Luah Rasa Kecewa Masih Ada Pelanggan Yang Biadap Dengan Pekerja OKU

Dua Kali Menangis, Lelaki Ini Kongsi Kisah Sayu Bantu Keluarga OKU Di Lebuh Raya


‘Gak Gitu Konsepnya’ – Pengikut Keliru TRANS7 Hasilkan Poster Filem Parasite Gaya Sinetron

Stesen televisyen swasta di Indonesia, TRANS7 semalam telah berkongsikan poster filem hebat Korea Selatan arahan Bong Joon-ho, Parasite bagi mengumumkan filem tersebut akan ditayangkan secara eksklusif pada 14 Februari 2021 jam 9.00 malam.

Namun, perkongsian tersebut menjadi tular kerana bukan poster rasmi Parasite yang dikongsikan oleh laman Instagram TRANS7, tetapi poster Parasite berkonsep siri Sinetron yang dikongsikan mereka.

A post shared by TRANS7 (@officialtrans7)

Walaupun poster berkenaan merupakan satu karya parodi oleh TRANS7, tetapi ia ternyata menghiburkan sesiapa yang melihatnya. Penggunaan font, gambar penuh pelakon serta gambar latar belakang di awanan memang trademark untuk poster siri Sinetron.

Hasrat asal TRANS7 bagi menghebahkan filem Parasite yang akan ditayangkan pada 14 Februari depan nampaknya berjaya kerana ramai yang sudah sedia maklum terima kasih kepada poster yang kreatif ini.

Perkongsian gambar tersebut juga mengundang lebih 900 komen di mana majoriti memuji dan mahu pereka poster tersebut dinaikkan gajinya kerana terlalu kreatif. Tidak dapat bayang bagaimana hasil filem Parasite ini jika dirakam dengan gaya filem Sinetron.

Sebelum ini, ada penerbit filem Tamil yang mahu menyaman Bong Joon-ho kerana filem Parasite meniru salah satu karya beliau. Baca lagi pada pautan di bawah.

Dakwa Tiru Karya, Penerbit Filem Tamil Mahu Saman Parasite

Universiti Di Indonesia Tawar Kursus Pengajian Influencer, Syarat Wajib Mesti Ada 10,000 ‘Followers’

‘Dengar Muzik TikTok Terus Terjaga Dari Koma’- Babak Drama Indonesia Ini Bikin Netizen Terhibur


Gal Gadot Dikecam Gara-gara Tweet Mengenai Stephen Hawking

Gal Gadot yang terkenal melalui filem Wonder Women menerima kecaman dari pengikutnya di Twitter apabila beliau memuat naik status ucapan takziah kepada mendiang Stephen Hawking. Pada 14 Mac yang lepas, dunia dikejutkan dengan berita kematian mendiang yang terkenal dengan pengetahuan dalam ilmu fizik dan kosmologi.

Tweet dari Gal Gadot yang menerima kecaman daripada sesetengah pengikutnya yang merasakan kenyataan tersebut boleh menyinggung orang kelainan upaya. Kenyataan beliau berbunyi, “Berehatlah dengan aman Dr. Hawking. Anda sudah terlepas dari kekangan fizikal. Kebijaksaan dan kewibawaan anda akan dikenang selamanya.”

Rest in peace Dr. Hawking. Now you're free of any physical constraints.. Your brilliance and wisdom will be cherished forever ✨ pic.twitter.com/EQzSxqNTuN

Gara-gara tweet tersebut, salah seorang pengikutnya mendakwa pelakon tersebut sebagai abliest, golongan yang memperlekehkan orang kurang upaya. Tidak kurang juga pengikutnya yang mempertahankan kenyataan dari pelakon tersebut dengan berkata, “Kenyataan dari anda begitu tulus dan ikhlas. Saya mempunyai kelainan upaya (buta sebelah mata) dan percayalah saya akan berasa gembira untuk bebas dari kekangan fizikal tersebut.”

Ms @GalGadot, ignore the bitter snark, Your sentiment was heartfelt and sincere.. I have a minor disability (blind in one eye) and believe me I would be happy to be free from that physical constraint, while living needless to say (smile)

— MarkWhittington (@MarkWhittington) March 15, 2018

Gal Gadot mungkin berniat baik cuma cara beliau menulis tweet ini disalah tafsir oleh orang ramai. Sebagai seorang public figure , beliau perlu lebih berhati-hati selepas ini.


Samsung Galaxy Note 8 Mula Dijual Secara Rasmi Bermula Hari Ini

Hampir sebulan selepas pelancaran rasmi, akhirnya Samsung Malaysia pada hari ini mula menawarkan smartphone flagship keluaran terbaru mereka iaitu Samsung Galaxy Note 8. Penjualan secara rasmi ini dibuat selepas pengguna yang membuat pra tempahan berjaya mendapatkan smartphone ini 3 hari yang lalu.

Dari segi spesifikasi, Samsung Galaxy Note 8 berjaya memberikan spesifikasi antara yang terbaik buat smartphone Android. Penggunaan Snapdragon 835 beserta RAM 6 GB antara yang memastikan smartphone ini mampu menjalankan beberapa aplikasi secara serentak dengan lancar.

Sekiranya anda mahukan paparan skrin terbaik yang pernah hadir pada smartphone, Samsung Galaxy Note 8 antara yang perlu anda pertimbangkan dengan penggunaan skrin Super AMOLED. S-Pen dan skrin gergasi masih lagi menjadi unique selling point buat Note 8 dengan penyertaan skrin bersaiz 6.3-inci.

Anda boleh baca ulasan awal Vocket mengenai Samsung Galaxy Note 8 di sini. Buat anda yang berminat untuk mendapatkan Samsung Galaxy Note 8, anda boleh dapatkannya di kedai rasmi Samsung dengan harga RM3,999 bermula hari ini.

Baca lagi: Adakah Berbaloi Mendapatkan Samsung Galaxy Note 8?


10 Kesilapan Pembeli Yang Menyebabkan Pemaju Tidak Baiki Kerosakan Rumah Anda

Nota Editor: Terima kasih kepada Tuan Salkukhairi Abd Sukor, peguam hartanah dan Presiden HartaGuam, kerana menulis dan berkongsi penulisan ini di Vocket.

Saya banyak terima aduan daripada pembeli rumah yang pemaju tidak membaiki kerosakan rumah mereka sebagaimana yang diharapkan, walaupun sudah banyak kali mereka melaporkan kerosakan tersebut kepada pemaju.

Disini saya nyatakan antara 10 KESILAPAN yang biasa dilakukan oleh pembeli yang menyebabkan pemaju tidak baiki kerosakan rumah anda.

1. Aduan kerosakan yang dibuat oleh pembeli tidak terperinci.

Tidak dinyatakan satu persatu bahagian manakah yang rosak dan apakah kerosakan tersebut. Ini menyebabkan pemaju keliru dan tidak dapat membaiki kerosakan yang sebenar.

2. Kebanyakan pembeli menggunakan borang aduan kerosakan yang disediakan oleh pemaju.

Kebiasaannya borang aduan tersebut sangat terhad ruangannya. Ini menyebabkan aduan tidak lengkap dan tidak dapat difahami dengan jelas oleh pemaju.

3. Pemaju tidak dapat gambaran yang jelas tentang kerosakan yang diadukan.

Pembeli mungkin adu tentang perkara lain tetapi sebaliknya pemaju mungkin faham lain. Justeru tempat kerosakan tidak dapat dibaiki dengan betul.

4. Pembeli menggunakan pendekatan berlawan atau berkeras dengan pemaju seolah-olah pembeli sahaja yang betul.

Sudahlah aduan kerosakan tidak jelas dan mengelirukan, lepas tu cakap kasar pulak dengan pemaju. Akhirnya pemaju fed-up hendak layan kerenah pembeli. Ingat, pemaju juga manusia biasa!

5. Pembeli tidak tahu undang-undang dan tidak tahu hak mereka berkenaan dengan tempoh liability kecacatan.

Kebanyakan pembeli tidak pernah baca S&P. Bila hendak membuat aduan kerosakan mereka tidak faham prosedur membuat aduan. Akhirnya aduan dibuat tidak mengikut peruntukan dan prosedur undang-undang yang sebenar.

6. Pembeli tidak tahu tempoh yang sewajarnya untuk pemaju baiki kerosakan.

Mereka tidak follow up mengikut tempoh yang sepatutnya sebagaimana yang dinyatakan dalam S&P. Ada yang terlalu kerap sangat follow up sehingga pemaju naik bosan. Akhirnya, aduan tidak dapat dibaiki oleh pemaju dengan sempurna.

7. Pembeli cepat putus asa dan frust kalau pemaju tak baiki atau lambat baiki.

Mereka tidak tahu apakah langkah-langkah seterusnya yang mereka harus lakukan jika pemaju tidak baiki kerosakan tersebut. Akhirnya mereka tidak lagi mahu ambil peduli tentang aduan tersebut dan mula fed-up.

8. Pembeli kedekut untuk dapatkan nasihat peguam hartanah secara berbayar untuk guide dan advice mereka tentang urusan tuntutan kerosakan dengan pemaju.

Mereka lebih sanggup ikut kepala sendiri dan melakukan sesuatu tindakan ikut suka hati mereka berbanding hendak ikut undang-undang atau dapatkan nasihat berbayar daripada peguam. Kebanyakannya hendakkan nasihat percuma daripada peguam.

9. Pembeli hanya mengharapkan nasihat daripada peguam pemaju berkenaan dengan urusan kerosakan.

Ingat! Peguam pemaju sudah pastinya akan berpihak kepada pemaju. Sebaliknya lantiklah peguam bebas dan mahir tentang urusan tuntutan kerosakan rumah untuk membantu anda.

10. Pembeli suka buat aduan kerosakan last minute kepada pemaju.

Contoh: dekat-dekat hendak habis tempoh liabiliti kerosakan. Ini menyebabkan pemaju buat sambil lewa kerana mereka beranggapan tempoh liabiliti akan tamat tidak lama lagi. Dan selepas itu mereka selamat kerana pembeli tidak lagi boleh membuat aduan.

Ini antara kesilapan-kesilapan biasa yang dilakukan oleh pembeli. Bukan niat saya untuk semata-mata mencari kesilapan sesiapa tetapi sekadar memberi kesedaran kepada masyarakat untuk jadi lebih baik dan peka terhadap undang-undang.

Justeru saya sarankan lantiklah peguam hartanah yang berpengalaman untuk bantu anda. Sekiranya anda memerlukan bantuan untuk tujuan defects inspection dan proper legal advice tentang defects, boleh pm saya dan berhubung dengan saya secara peribadi, insyaAllah.

Ingat! Jangan sayang duit jika hendak dapat nasihat dan hasil yang terbaik ok..?

Akhir kata, be smart.. dan fahamilah hak anda mengikut undang-undang.

Presiden Persatuan Guaman Hartanah Malaysia (HartaGuam)

Jika tulisan ini bermanfaat untuk anda sila LIKE dan SHARE dengan seramai mungkin kenalan anda. Tidak rugi anda faham undang-undang untuk manfaat bersama, insyaAllah.

BACA: 10 Soal Jawab Anda Kena Tahu Sebelum Jual Beli Tanah Lot

LIKE dan FOLLOW Vocket di Facebook serta Instagram


35 Gambar Yang Jurugambar Professional Pun Belum Tentu Boleh Buat

Kami di The Vocket sangat menyukai gambar-gambar yang ditangkap pada masa yang tepat. Ianya sangat unik kerana dalam sekelip mata, situasi yang sangat kelakar dan tidak dijangka-jangka boleh dirakam. Lebih-lebih lagi dengan teknologi mobile masakini.

Dibawah adalah gambar-gambar “perfect moment” yang terdapat di internet yang mahu kami kongsikan. Jika anda ada gambar yang menarik, ayuh kongsikan dengan kami!


Adakah Berbaloi Mendapatkan Samsung Galaxy Note 8?

Hampir setahun menanggung imej sebagai smartphone yang bahaya untuk digunakan, Samsung pada tahun ini sekali lagi komited untuk meneruskan siri Note dengan melancarkan Samsung Galaxy Note 8. Pelancaran smartphone ini sekaligus untuk menaikkan kembali imej dan branding siri ini seperti sebelum-sebelum ini.

Adakah smartphone ini berbaloi untuk didapatkan berdasarkan hype yang ada padanya? Tanpa melengahkan masa, berikut merupakan pandangan awal kami mengenai Samsung Galaxy Note 8.

Apabila mengulas mengenai siri keluaran Note, sudah pastinya saiz dan kualiti skrin antara yang menjadi topik utama. Jika sebelum ini, Samsung Galaxy S8+ sudah berjaya disertakan dengan saiz 6.2-inci, model terbaru ini hadir dengan saiz yang lebih lebar iaitu 6.3-inci.

Adakah ianya besar dan selesa untuk digunakan? Berdasarkan pandangan awal reviewer, ramai yang bersetuju Samsung Galaxy Note 8 agak besar. Walau bagaimanapun, dengan rekabentuk bezelless dibahagian hadapan, smartphone ini dilihat sebagai phablet yang selesa untuk digunakan kecuali pada bahagian fingerprint scanner yang agak tinggi untuk dicapai bagi pengguna biasa.

Dari segi spesifikasi, boleh dikatakan Samsung Galaxy Note 8 dan Samsung Galaxy S8 kali ini berkongsi spesifikasi yang agak mirip. Masing-masing berkongsi resolusi skrin yang sama iaitu 2560 x 1440 meskipun hadir dengan saiz yang sedikit berbeza.

Kedua-dua model terbaru Samsung pada tahun ini telah memilih untuk menggunakan processor tercanggih daripada Snapdragon iaitu Snapdragon 835 namun berbeza dari segi saiz RAM. Samsung Galaxy Note 8 juga turut disertakan dengan 6 GB RAM berbanding 4 GB yang tersedia pada smartphone flagship Samsung sebelum ini.

Salah satu perkara yang perlu anda ketahui sebelum mendapatkan Samsung Galaxy Note 8 adalah kapasiti baterinya yang agak kecil berdasarkan saiz skrin yang ditawarkan iaitu 3,300 mAh. Samsung Galaxy S8+ yang hadir dengan saiz skrin 0.1-inci lebih kecil pula menggunakan bateri bersaiz 3,500 mAh. Kemungkinan placement S-pen antara yang mendesak Note 8 menggunakan bateri yang lebih kecil selain daripada mengelak daripada kejadian yang tidak diingini.

Antara perbezaan utama diantara kedua-dua model ini sudah pastinya bilangan kameranya di bahagian belakang dimana Note 8 berjaya menjadi smartphone pertama Samsung dengan penyediaan dwi-kamera. Kami akan mengulas dengan lebih lanjut dibawah ruangan bawah ini.

Anda boleh lihat perbandingan spesifikasi dengan lebih lanjut di sini.

Mungkin juga faktor utama untuk pengguna consider mendaptkan Samsung Galaxy Note 8 berbanding Samsung Galaxy S8 adalah kameranya. Untuk pengetahuan anda, Samsung Galaxy Note 8 telah diperkemaskan dengan pengguna dwi-kamera di bahagian belakang.

Pengguna dwi-kamera ini membolehkan pengguna berupaya mendapatkan imej secara wide mahupun secara biasa secara serentak. Nak tahu apa yang lebih best mengenai bokeh Note 8? Anda sebenarnya berpeluang untuk melaraskan effect bokeh melalui software yang tersedia. Dalam erti kata lain, Anda boleh pilih tahap blur yang anda mahukan hanya dengan mengubahnya pada gallery. Tonton video ini untuk maklumat lanjut.

Lebih menarik, kedua-dua kamera Samsung Galaxy Note 8 ini adalah 12-megapixel dan dilengkapi dengan OIS. Ya, kedua-duanya sekali. Buat anda yang suka merakam video atau mahukan steady shot, ini smartphone yang anda boleh pertimbangkan. Berikut merupakan antara gambar yang diambil menggunakan Samsung Galaxy Note 8 daripada engadget.

Setakat ini pihak Samsung Malaysia belum mengumumkan harga rasmi bagi Samsung Galaxy Note 8. Dalam pada itu, sekiranya anda tertanya-tanya berapakah harga anggaran bagi smartphone terbaru Samsung ini, pihak Samsung pada sidang pelancaran semalam telah meletakkan tanda harga $930 (~RM3979.93).

Melihatkan kepada tanda yang harga premium kemungkinan smartphone ini bakal dijual dalam lingkungan mencecah RM4 ribu apabila mula dijual secara rasmi di Malaysia.

Buat anda yang berminat untuk mendapatkan Samsung Galaxy Note 8 dengan lebih awal, Samsung Malaysia bakal memulakan pra tempahan seawal 5 September ini. Sudah tentunya pra tempahan ini membolehkan pengguna awal mendapat beberapa gadget yang ditawarkan secara percuma.

Berbalik kepada persoalan utama, adakah Samsung Galaxy Note 8 berbaloi. Sejujurnya pada pendapat kami, smartphone ini berjaya menawarkan spesifikasi terkini yang hebat sekaligus menjadi smartphone terbaik Samsung pernah hasilkan.

Dalam pada itu, melihatkan kepada harganya yang agak tinggi serta penambaikan daripada Samsung Galaxy S8+ yang sangat minimal, jelaslah smartphone ini bukanlah smartphone yang dimahukan buat kesemua pengguna.

Sekiranya, dwi-kamera dengan kebolehan bokeh antara yang menjadi keutamaan anda selain daripada S-pen, go for it. Anda mungkin tidak akan menyesal dengan pilihan anda.

Dalam pada itu, sekiranya anda mahukan smartphone yang cukup berprestasi tinggi, selesa dengan kemampuan kamera dimana efek bokeh yang sedikit kurang serta tidak memerlukan S-pen, kami sarankan anda untuk mendapatkan Samsung Galaxy S8+.

Ditambah pula dengan harga diskaun yang ditawarkan ketika ini, mendapatkan Galaxy S8+ juga bakal menjimatkan wang anda berbanding mendapatkan smartphone terbaru daripada Samsung ini. Anda boleh klik di sini untuk melihat promosi terbaru dan menarik daripada Samsung Malaysia.

Tonton video terbaru MKBHD mengenai pandangan awal beliau mengenai Samsung Galaxy Note 8.

Baca lagi: Ulasan Penuh Vocket Mengenai Samsung Galaxy S8 Yang Baru Sahaja Dilancarkan


Galaxy S6 Edge Dengan Sentuhan Iron Man

Minta maaf jika kami mengecewakan anda, telefon rasmi keluaran Tony Stark tidak akan disertakan dengan nombor telefon Black Widow’s, tidak juga dijana dengan kuasa Arc Reactor ataupun sepintar otak Jarvis. Walau apapun, kotak dia sangat cool!

Telefon pintar keluaran limited edition ini adalah hasil kerjasama antara Samsung dan Marvel’s Avengers, ini membolehkan anda memiliki Samsung Galaxy S6 Edge yan digunakan oleh seorang billionaire pereka-senjata ketenteraan-yang-super-cool Tony Stark/Iron Man.

Telefon pintar limited edition ini hadir dengan gabungan warna merah dan emas metalik, tempat mengecas berbentuk Arc Reactor, Avangers theme seperti ringtone, wallpaper, icon dan macam-macam lagi. Untuk peminat Iron Man di luar sana, malangnya Iron Man Limited Edition S6 Edge ini hanya dijual di Korea, China dan Hong Kong sahaja. Kami sarankan anda membeli tiket ke sana sekarang kerana ia hanya dijual pada kuantiti yang terhad.

LIKE dan FOLLOW Vocket di Facebook serta Instagram


Galeri Seni Berbentuk Penyu Di Pulau Pinang Bakal Siap Dibina Menjelang 2022

Pulau Pinang bakal muncul dengan tarikan terbaharu apabila galeri seni Lin Xiang Xiong siap dibina pada tahun 2022.

Menariknya, galeri setinggi 7 tingkat itu tampil dengan rekaan seni bina yang menyerupai seekor penyu. Pastinya rekaan yang unik ini mampu menarik lebih ramai pelancong berkunjung ke Pulau Pinang kelak.

Malahan, galeri tersebut dibina bertujuan untuk menghubungkan komuniti dan seni di seluruh dunia tampil berkolaborasi dengan hasil seni. Lantaran itu, Pulau Pinang akan menjadi hub seni dan budaya dalam kalangan penggemar seni di serata dunia.

Untuk pengetahuan anda, projek ini telah mula dibina sejak tahun 2008 dan dibina di kawasan berhampiran The Light Waterfront Penang. Malah, projek ini merupakan kerjasama antara artis ternama Lin Xiang Xiong dan IJM’s Jelutong Development Sdn Bhd.


Gambar 3D Di Kaabah Yang Pasti Membuatkan Anda Teruja

Jom lihat fotografi 3D yang menakjubkan di Masjid Al Haram dan Masjid An Nabawi yang membuatkan kita rasa seperti berada disana.

Anda boleh lihat gambar 3D tersebut dengan klik pada mana-mana gambar berkenaan.

Ruangan dalam melengkung itu adalah Hijr Ismail dan apabila anda didalam, anda boleh lihat keatas untuk melihat pancur emas. Di sini merupakan antara tempat-tempat mustajab doa, InsyaAllah.

Seperti yang kita tahu, setiap sudut Kaabah itu ada namanya. Pertama adalah  Rukun Hajar Aswad, kedua adalah Rukun Iraqi, ketiga adalah Rukun Syami, dan  keempat adalah Rukun Yamani.

Anda boleh meilhat pemandangan sekitar Kaabah dari sini, antara yang akan anda lihat adalah bangunan menara jam. Disitu terdapat pusat membeli belah, restoran-restoran dan hotel.

Disini adalah pemandangan dari atas bumbung Kaabah. Sekali lagi anda boleh lihat sekitar Kaabah.

Ini adalah bahagian tepi Makam Nabi Muhammad S.A.W. kerana pegawai masjid tidak akan membenarkan kita mengambil gambar di kawasan tersebut, kawasan yang dimaksudkan adalah pada anak panah merah yang kami letak itu.

Disitu ada lubang yang membolehkan kita melihat terus ke Makam Nabi Muhammad S.A.W yang juga bersama sahabat baginda Abu Bakar dan Umar.

Anah panah biru itu adalah pintu keluarnya, manakala bulatan hijau itu adalah tong air Zam Zam yang boleh anda semua minum apabila disana, pilih saja nak sejuk atau tidak.

Terima Kasih kepada Weswes Hassanin, kerana beliaulah kita dapat rasa pengalaman sebegini.


Bagaimana Wajah Bandar Aceh Selepas 10 Tahun Dilanda Tsunami? Ini Gambar Sebelum Dan Selepas

Satu dekat yang lalu, 26 Disember 2004, Tsunami telah melanda Aceh yang menyebabkan bandar itu lumpuh dalam sekelip mata dan mengakibatkan ribuan nyawa hilang. Kini, bumi yang dikenali sebagai serambi mekkah ini perlahan lahan bangkit. Mari kita lihat rupa kawasan Aceh yang dilanda tsunami dulu dan sekarang.

Masjid ini terselamat daripada bencana tsunami walaupun bangunan di sekeliling musnah

Pandangan lain masjid di Jalan Lampuuk yang terselamat daripada tsunami

Pandangan atas sebuah perkampungan di Lampuuk, Aceh 10 tahun dulu dan sekarang

Serpihan besar di sekitar Masjid Baiturrahman

Pekerja membakar serpihan untuk membersih bandar Aceh selepas tsunami

Orang ramai berkumpul di hadapan masjid sempena ulang tahun ke-10 Aceh dilanda tsunami

Serpihan bersepahan disekitar masjid Baiturrahman

Sebuah bot terdampar di atas sebuah rumah yang musnah

Penduduk menggunakan rakit untuk menyeberang sungai akibat jambatan runtuh

Seorang lelaki berjalan di atas perkuburan mangsa mangsa tsunami

Jalan di Meulaboh, Aceh telah dibersihkan daripada serpihan

Dua bot memancing di sebelah bangunan komersial

Jalan raya yang telah dibersihkan daripada serpihan


Gambar Adaptor ini Menguatkan Lagi Spekulasi iPhone 7 Tiada Lubang Untuk ‘Earphones’

Spekulasi berkenaan iPhone generasi baru yang tidak lagi mempunyai lubang jack untuk headphones semakin tinggi apabila sebuah syarikat memaparkan produk adapter ini di page mereka. Ketiadaan lubang jack ini akan menjadikan telefon iPhone nanti lebih nipis.

Tama Electric sudah memaparkan adapter ini di laman web mereka tetapi buat masa ini, adaptor ini masih tidak boleh dibeli dari laman itu dan tiada harga untuk produk-produk itu buat masa ini.

Apple bakal melancarkan iPhone 7 bulan September ini. Syarikat itu dikatakan akan membuat EarPods yang akan disambungkan melalui sistem Bluetooth yang boleh di charge melalui Lighting jack iPhone, sama seperti Apple Pencil untuk iPad. Apa pendapat anda dengan berita ini? Agak melecehkan kerana perlu membeli adaptor lain pula jika anda ingin menggunakan headphones atau earphones dari jenama lain.


26 Gambar Awesome Di New Zealand Oleh Fotografer Malaysia

Nota Editor: Gambar berikut telah dikongsikan oleh Hafiz Ismail, seorang travel & landscape photographer. Hafiz merakam pemandangan menarik ini sewaktu kunjungan beliau ke New Zealand baru-baru ini. Menurut Hafiz beliau akan ke New Zealand lagi pada bulan Oktober ini untuk satu lagi sesi fotografi bersama pelajar fotografi yang menyertai rombongan beliau. Hafiz juga banyak berkongsi gambar menarik beliau di website ImagesByHafiz.com.

Pokok Wanaka diwaktu matahari belum memunculkan diri

Pokok Willow Tree nan sebatang di pagi yang tenang

Mentari pagi memancar di Nugget Point Lighthouse

Berbaloi singgah di Sailors Cutting hasil nasihat seorang yang ku temui sewaktu singgah di Oamaru. Katanya daun-daun di sini sangat berwarna-warni dimusim luruh.

Pemandangan indah musim luruh di Hooker Valley

Langit merah di Church of the Good Sheppard.

Dan ini pula adalah video time lapse yang telah berjaya dirakam oleh Hafiz di Queenstown. Enjoy!

LIKE dan FOLLOW Vocket di Facebook serta Instagram


Gambar ‘Badut’ Fahmi Reza Tersiar Di Muzik Video K-pop

Kita sedia tahu bahawa industri muzik K-pop mempunyai pengaruh yang amat kuat dikalangan anak muda di Malaysia. Baru-baru satu muzik video dari Korea telah mempamerkan lukisan badut yang merupakan bekas Perdana Menteri Malaysia iaitu Dato’ Seri Najib Bin Tun Abdul Razak.

Sampai keluar berita TV pasal muka badut Najib dalam music video K-pop. #KitaSemuaPenghasut pic.twitter.com/iTYEv3Jj33

— Fahmi Reza (@kuasasiswa) September 24, 2018

Gambar lukisan badut yang dihasilkan oleh Fahmi Reza ini muncul dalam muzik video yang bertajuk ‘Falling in Love’ nyanyian Woo Jin Young dan Kim Hyun Soo. Video muzik ini dikeluarkan sejak tiga bulan lepas dan telahpun mendapat sebanyak 480,511 tontonan dari seluruh dunia di laman YouTube.

Menurut Fahmi Reza melalui laman Twitternya, beliau sendiri tak menyangka bahawa gambar badut telah digunakan oleh artis untuk dipamerkan di dalam muzik video ini. Walaubagaimanapun beliau tidak kisah dan tidak meminta sebarang royalti untuk pengunaan gambar ini.

Artis K-pop ni tahu tak muka badut tu muka @NajibRazak? Simbol protes anti-korupsi dari Malaysia pun boleh sesat masuk music video K-pop. 😂 #KitaSemuaPenghasut pic.twitter.com/x4Bhbs0siX

— Fahmi Reza (@kuasasiswa) September 22, 2018


Gambar Bangunan Di Budapest Dirakam Dengan Perspektif Menarik

Budapest adalah antara bandar yang terkenal di Eropah. Nagykörút, bangunan yang dibina sekitar tahun 1896 kini berusia lebih 100 tahun. Jurugambar Zsolt Hlinka telah mengambil bangunan-bangunan ini untuk siri gambar ‘100 Year Old Houses’.

Beliau mengambil gambar dari satu sudut dan menangkapnya seolah-olah gambaran satu terowong menuju ke langit. Kreatif dan cantik gambar-gambar yang dihasilkan. Dalam gambar ini, anda akan nampak struktur bangunan yang berbeza bagi setiap bangunan; tingkap yang berbeza, kedudukan lif dan struktur bangunan yang mengagumkan.

Anda boleh lihat karya Zsolt yang lain di sini. Kemas dan bersih saja bangunan mereka ini.


Gambar ‘Bergaya’ Lelaki Arab Bersama Proton Wira Raih Perhatian Peminat Kereta Tempatan

Jenama Proton bukan sahaja dikenali dalam pasaran Malaysia, bahkan ia turut dikenali di pasaran luar negara. Terutamanya model-model lama yang pernah di eksport ke luar negara seperti Proton Wira dan Proton Saga.

Baru-baru ini tular satu gambar seorang lelaki arab sedang duduk di bonet hadapan kereta Proton Wira yang dihiasi dengan riben seperti dia sedang menyambut ‘hari besar’ ketika gambar tersebut ditangkap.

Hantaran Facebook tersebut telah mendapat ratusan komen daripada peminat-peminat kereta Proton Wira dari Malaysia. Rata-rata ramai kagum melihat kereta tersebut yang masih lagi digunakan dan dijaga dengan baik oleh orang luar negara.

Difahamkan gambar tersebut dirakam di negara Turki berdasar susunan nombor plat pada Proton Wira tersebut. Menurut netizen lain, ada sebuah Facebook Group ‘TUNCER KOÇAK TR PROTON CLUB’ yang terdiri daripada pemilik kereta Proton Wira di seluruh negara tersebut.

Walaupun model Proton Wira tidak dikeluarkan lagi, namun ia masih mempunyai peminat-peminat tersendiri yang masih lagi menggunakan kereta tersebut sebagai kenderaan harian.

Siapa tahu pada satu hari nanti, nilai kereta Malaysia boleh melonjak sama tinggi dengan nilai kereta JDM buatan Jepun yang menjadi rebutan di pasaran dunia ketika waktu ini.

Ada sebuah Proton Wira telah berjaya mengelilingi litar Nurburgring sambil berlumba dengan Porsche. Klik pautan di bawah untuk baca lebih lanjut.

Kisah Bagaimana Teksi Wira Ini Dapat ‘Berlumba’ Dengan Porsche Di Litar Nurburgring

Model ‘Rare’ Proton Saga Ini Menang Tempat Pertama Di Pameran Kereta Antarabangsa